Από τα τρία Ύψιλον στα τρία Άλφα... ...μια ανασύνταξη δρόμος ...με σχέδιο Νίκης! | Alfavita\nΕκπαίδευση 11.10.2021 - 08:33\nΑπό τα τρία Ύψιλον στα τρία Άλφα... ...μια ανασύνταξη δρόμος ...με σχέδιο Νίκης!\nΜε όπλα μας τη συλλογική έλλογη βούληση και το συλλογικό δημοκρατικό ήθος διαλύουμε τα σκοτάδια του φόβου και της σύγχυσης.\nΤα χρόνια της επιβολής των πρώτων μνημονίων δεν ήταν μόνο πέτρινα ( και λέμε των πρώτων, γιατί η ιστορία αυτή έχει μακριά ουρά, φτάνει μέχρι τις σημερινές ευρωπαϊκές «ενισχύσεις», που δίνονται υπό όρους μνημονίων για το κράτος, δηλαδή τους φορολογούμενους πολίτες, και ως θαλασσοδάνεια για το μεγάλο κεφάλαιο). Εκτός από τη γρήγορη αποπτώχευση εκτεταμένων στρωμάτων του πληθυσμού, τη μεθοδική διάλυση του μεταπολεμικού κράτους πρόνοιας μέσω σαρωτικών ιδιωτικοποιήσεων και την εκκόλαψη του αβγού του φιδιού, με τη γενναιόδωρη χορηγία συστημικών κέντρων και μέσων ενημέρωσης, ζήσαμε τότε και στιγμές αγώνα και ανάτασης, αντλώντας πολύτιμα διδάγματα.\nΈνα πολύχρωμο και ποικιλώνυμο κύμα αντίστασης, με κορυφαίες στιγμές τις μεγάλες διαδηλώσεις με παγκόσμιο αντίκτυπο, συνοδεύτηκε από μια εξίσου εκτεταμένη άνθηση δομών αλληλεγγύης, σε επίπεδο πόλης ή γειτονιάς, με δραστηριότητες που αγκάλιαζαν την υλική επιβίωση, τη διαχείριση των δημόσιων αγαθών, τη μόρφωση και τον πολιτισμό.\nΌλες αυτές οι λαϊκές και κινηματικές δράσεις δεν κατάφεραν, όμως, να συνολικοποιηθούν και να εκφραστούν πολιτικά με ενιαίο τρόπο σε ριζοσπαστική κατεύθυνση. Οι αναγκαιότητες και οι προσδοκίες της συγκυρίας κεφαλαιοποιήθηκαν πολιτικά από τον ΣΥΡΙΖΑ, με τα γνωστά σε όλους αποτελέσματα.\nΌπως ήταν αναμενόμενο, ένα βαρύ πέπλο απογοήτευσης, βουβής οργής, ανασφάλειας και φόβου για το μέλλον κάλυψε τον αποδιαρθρωνόμενο κοινωνικό ιστό. Οι νέες συνθήκες ευνοούσαν τον ακραίο ατομικισμό, τη συντηρητικοποίηση, τη στροφή προς τον ανορθολογισμό και, εν τέλει, έναν εξαπλούμενο κοινωνικό εκφασισμό, που αντικατοπτρίστηκε στο μεσουράνημα νέων διαττόντων αστέρων, αυτή τη φορά του φασισμού με γραβάτα. Με άλλα λόγια, διαμορφώθηκε το ιδανικό πλαίσιο, ώστε να επικρατήσουν τα τρία Ύψιλον: υποταγή, υποκρισία και υπονόμευση του διπλανού. Είναι αυτά που οι κρατούντες ονομάζουν ατομική ευθύνη, νομιμότητα, αξιοκρατία, αξιολόγηση...\nΗ πανδημία του κορονοϊού αξιοποιήθηκε παντού πολλαπλά και επιδέξια από τις κυβερνήσεις και την οικονομική ολιγαρχία, για να επιβληθεί η πάση θυσία ανάταξη της κερδοφορίας του μεγάλου κεφαλαίου. Η διαχείριση της πανδημίας με όρους βιοπολιτικής ολοφάνερα τείνει να ολοκληρώσει το ξήλωμα των ελάχιστων ιχνών του κράτους πρόνοιας που απόμειναν(περαιτέρω υποβάθμιση της αγοραστικής δύναμης, των όρων διαβίωσης και της πρόσβασης στα δημόσια αγαθά ολοένα και περισσότερων νοικοκυριών, ακύρωση των στοιχειωδών εργασιακών δικαιωμάτων). Επιπλέον, διεξάγεται εκτεταμένη επίθεση, με όρους προπαγανδιστικής αλλά και γυμνής υλικής βίας, εναντίον των δημοκρατικών δικαιωμάτων και όσων συλλογικοτήτων και ατόμων τα υπερασπίζονται.\nΦαίνεται να διαμορφώνεται ένα εξαιρετικά ρευστό κοινωνικό και πολιτικό τοπίο, μέσα στο οποίο διογκώνεται συνεχώς η λαϊκή δυσαρέσκεια. Μεμονωμένες, προς το παρόν, εστίες αντίστασης και διεκδίκησης, όπως πρόσφατα των οδηγών δικύκλου, των εργαζομένων στην εστίαση και τον τουρισμό, των υγειονομικών, των εκπαιδευτικών, αποσπούν μικρές αλλά σημαντικές νίκες, που αφορούν τα εργασιακά δικαιώματα αλλά και την προάσπιση της δημόσιας υγείας και παιδείας. Κομβικό στοιχείο της όλης προσπάθειας πρέπει να είναι η ανασύνταξη των δυνάμεών μας, όχι μόνο στο εσωτερικό κάθε κλάδου εργαζομένων αλλά και σε επαφή με τους υπόλοιπους αγωνιζόμενους κλάδους και το κοινωνικό σώμα γενικότερα. Αν περάσουμε από τα τρία Ύψιλον στα τρία Άλφα, δηλαδή Αλληλεγγύη, Αγώνα και Αξιοπρέπεια, βοηθάμε να ωριμάσουν οι υποκειμενικοί όροι που απαιτεί η επιτυχία κάθε εργατικού και κοινωνικού αγώνα (οι αντικειμενικοί όροι δεν είναι απλώς ώριμοι, κοντεύουν να σαπίσουν...). Στόχος μας θα είναι να ανοίξουμε το δρόμο προς νικηφόρες για τον κόσμο της εργασίας αναμετρήσεις στη δεκαετία του 2020. Εδώ και τώρα, στο χώρο εργασίας μας, στην πόλη και στη γειτονιά μας, στην Ελλάδα του σήμερα, στα Βαλκάνια, στην Ευρώπη, στον κόσμο ολόκληρο. Γιατί ανήκουμε στο μέλλον της ανθρωπότητας, εμείς και τα παιδιά μας!\nΓια να νικήσει ο κόσμος της εργασίας, χρειάζεται σχέδιο νίκης, που να βάζει πάντα τον πήχη και λίγο ψηλότερα από εκεί που μέχρι τώρα μπορούμε και αντέχουμε να φτάσουμε. Χρειάζεται εργατικό πολιτισμό, αυτοπεποίθηση και περηφάνια, που δεν επιτρέπει να «σκορπίζεται τ΄ ασκέρι» στην πρώτη δυσκολία. Ακριβώς επειδή στην παρούσα φάση ο αντίπαλος είναι αποφασισμένος για όλα, η ανυπακοή και η ρήξη είναι μονόδρομος. Προφανώς, το ζητούμενο είναι η ολοένα και μεγαλύτερη μαζικότητα και η συλλογική και συντεταγμένη πορεία μας.\nΗ συνεχής σκλήρυνση της καταστολής και των κατά παραγγελία δικαστικών ετυμηγοριών ενάντια στους αγώνες είναι το τελευταίο χαρτί που παίζει ο αντίπαλος(πριν πάει σε μέτρα εκτάκτου ανάγκης, πχ επιστράτευση), για να μας γονατίσει και να τα πάρει όλα. Δεν έχουμε παρά να του το κάψουμε, με μαζική ανυπακοή. Εννοείται ότι μια τέτοια γραμμή σύγκρουσης και νίκης δεν μπορεί να βγει από γερασμένες συνδικαλιστικές γραφειοκρατίες. Οι διαδικασίες βάσης και η δημοκρατία των γενικών συνελεύσεων έχουν, πλέον, το λόγο, ώστε όλοι μαζί, ισότιμα και όχι με ανάθεση, να χαράξουμε την κατεύθυνση και τα όρια των αγώνων μας. Με όπλα μας τη συλλογική έλλογη βούληση και το συλλογικό δημοκρατικό ήθος διαλύουμε τα σκοτάδια του φόβου και της σύγχυσης.\nΣυνάδελφοι και συναδέλφισσες, «δουλευτάδες των χεριών και του μυαλού εργάτες», ψηλά το κεφάλι και πάμε γερά!\nΌλγα Τσιλιμπάρη, εκπαιδευτικός\nΜέλος ΕΛΜΕ Κέρκυρας


8:21 μμ, Δευτέρα 18 Ιουν 2018 8:21 μμ, Δευτέρα 18 Ιουν 2018\n«Αν φύγει ο Καμμένος και οι ΑΝΕΛ από την κυβέρνηση είναι σαφές ότι δεν υπάρχει κυβερνητική πλειοψηφία. Και πάμε σε εκλογές», δηλώνει σε συνέντευξή του ο επικεφαλής του Ποταμιού Σταύρος Θεοδωράκης.\nΟ κ. Θεοδωράκης πρόσθεσε ότι «πρέπει κανείς να έχει πολλή φαντασία για να συζητά τη συμμετοχή του Ποταμιού στην κυβέρνηση. Ή έστω τη στήριξη του Ποταμιού στην κυβέρνηση. Η θέση μας είναι και θα παραμείνει στην αντιπολίτευση».\nΣτη συνέχεια σχολιάζοντας τη σημερινή δήλωση του κυβερνητικού εκπροσώπου, ότι είναι γενναία η στάση, λέγοντας ότι «θα ήταν καλό να μελετήσει λίγο τη μικρή ιστορία του Ποταμιού. Θα βρει πολλές γενναίες τοποθετήσεις, που αν τις είχε υιοθετήσει, ή έστω ακούσει, η κυβέρνηση θα είχε ίσως αποφύγει τραγικά λάθη και η χώρα θα βρισκόταν σε καλύτερη μοίρα».\nΣτο ερώτημα αν το Ποτάμι θα αποχωρήσει από το Κίνημα Αλλαγής, ο Σταύρος Θεοδωράκης υπογραμμίζει στη συνέντευξή του στο iefemerida.gr ότι «είμαστε από τους συνιδρυτές του Κινήματος Αλλαγής. Δεν θα μείνουμε όμως για να σιγουρέψουμε το μέλλον μας. Θα μείνουμε μόνο αν αυτή η ένωση δυνάμεων εγγυάται τη μεγάλη πολιτική αλλαγή που θέλουμε. Φοβούμαι όμως ότι οι τελευταίες αποφάσεις σε κρίσιμα θέματα αλλά και ο τρόπος που λαμβάνονται κινούνται στον αντίποδα της κοινής μας δέσμευσης – όλων μας, και της Φώφης Γεννηματά – ότι το Κίνημα Αλλαγής δεν θα είναι ένα ΠΑΣΟΚ plus».\nΤέλος είπε ότι θα στηρίξει τη συμφωνία για την ονομασία της πΓΔΜ. «Το να ψηφίσουμε τη συμφωνία ή να ψηφίσουμε κάποιο άλλο ωφέλιμο για την κοινωνία νομοθέτημα, αυτό δεν μας κατατάσσει στην συμπολίτευση. Ο κόσμος θέλει από όλους μας μια δημιουργική δράση», αναφέρει ο επικεφαλής του Ποταμιού.\nΔ. Καμμένος στον Realfm 97,8: Η συζήτηση για πρόταση μο...\nΖουράρις: Πρέπει να συλλέξουμε υπογραφές για να γίνει δ...\nΚατσίκης: Δεν συζητήσαμε ποτέ στους ΑΝΕΛ για πρόταση μο...\nΣγουρίδης στον Realfm 97,8: Η πρόταση μομφής για τον Κο...


International Coffee Day 2016 – Μια ημέρα γεμάτη εμπειρίες! – SCAE HELLAS / HELLENIC CHAPTER\nInternational Coffee Day 2016 – Μια ημέρα γεμάτη εμπειρίες!\nSCAE HELLAS / HELLENIC CHAPTER > Portfolio > ΝΕΑ / ΑΝΑΚΟΙΝΩΣΕΙΣ > International Coffee Day 2016 – Μια ημέρα γεμάτη εμπειρίες!\nΜε μεγάλο ενδιαφέρον παρακολούθησαν τη διοργάνωση του SCAE Hellas την 1η Οκτώβρη 2016, όσοι είχαν την τύχη να βρεθούν στις εγκαταστάσεις της εταιρείας Eurogat το πρωί του Σαββάτου! Μια ημέρα καθιερωμένη ως η Παγκόσμια Ημέρα του Καφέ, δε θα μπορούσε παρά να είναι αφιερωμένη στην αγαπημένη μας συνήθεια και στην μετάδοση της αγάπης για το αντικείμενο από έμπειρους AST και σημαντικά πρόσωπα του Speciality Coffee Association of Europe.\nΚατά το σεμινάριο Introduction to Coffee, ο Γιώργος Αλανιάδης, προϊστάμενος του τμήματος R&D της εταιρείας Coffee Island και ο συνάδελφός του και προϊστάμενος του τμήματος εκπαίδευσης, Γιώργος Κωνσταντινόπουλος, μύησαν τους συμμετέχοντες στο μαγικό κόσμο του καφέ μεταδίδοντας τις γνώσεις και το μεράκι τους για καλό καφέ. Ένα όμορφο πολυαισθητηριακό ταξίδι που συνδύασε θεωρητικές γνώσεις με πραγματική διαδικασία γευσιγνωσίας.\nΤο σεμινάριο είχαν την ευκαιρία να παρακολουθήσουν και οι φίλοι του SCAE από το Ηράκλειο και τα Χανιά χάρη στην πολύτιμη συμβολή των πιστοποιημένων εκπαιδευτών, Γιώργου Σπιθάκη (Crop Brewery Roastery) και Σταύρου Μιχαήλ (Kross Coffee Works) που διοργάνωσαν με μεγάλη επιτυχία event γεμάτα εκπλήξεις και δώρα για τους λάτρεις του καφέ!\nΗ ημέρα έκλεισε και για τις τρεις πόλεις με την προβολή της βραβευμένης ταινίας «The Coffeeman» που παρουσιάζει την πορεία του Αυστραλού Sasa Sestic προς την κορυφή του βάθρου του Παγκόσμιου Πρωταθλήματος Barista για το 2015, ντοκιμαντέρ που αξίζει να δει κάθε barista που θέλει να ξεχωρίσει.\nΟ SCAE Hellas είχε την τιμή να φιλοξενεί στην ημερίδα της Αθήνας και την κυρία Jackie Malone, Chapter Coordinator του SCAE, η οποία με την πολύ ενδιαφέρουσα παρουσίασή της με τίτλο «My Coffee Journey» έκανε όλο το ακροατήριο να αντιληφθεί τον κλάδο του καφέ ως ένα πολλά υποσχόμενο, ευρύ και ανεξερεύνητο κλάδο με πολλές ευκαιρίες εργασίας για όλους.\nΕυχαριστούμε όλους τους συμμετέχοντες για την ενεργή τους παρουσία και τα πολύ θετικά τους σχόλια που αποκομίσαμε και ελπίζουμε η ημέρα αυτή να γίνεται κάθε χρόνο η αφορμή για περισσότερες ουσιαστικές δράσεις που να δημιουργούν σημαντικά φόρουμ ανταλλαγής ιδεών γύρω από τον χώρο του καφέ!


Agrocybe praecox, μανιτάρι Spring Fieldcap\nPhylum: Basidiomycota - Κατηγορία: Agaricomycetes - Παραγγελία: Agaricales - Οικογένεια: Strophariaceae\nΚατανομή - Ταχονομική Ιστορία - Ετυμολογία - Αναγνώριση - Μαγειρικές σημειώσεις - Πηγές αναφοράς\nΤην άνοιξη και τις αρχές του καλοκαιριού αυτοί οι ελκυστικοί αλλά πολύ μεταβλητοί μύκητες εμφανίζονται στο δάσος και δίπλα σε φυτώρια, συχνά μονοπάτια με μοκέτα και παρτέρια που έχουν απλωθεί με κομμάτια ξύλου.\nΑυτό το πρώιμο καρποφόρο μανιτάρι είναι ένα ασυνήθιστο αλλά πολύ σπάνιο εύρημα στη Βρετανία και την Ιρλανδία. Τα Spring Fieldcaps εμφανίζονται σε όλη την Ευρώπη και βρίσκονται επίσης στη Βόρεια Αφρική και σε περιοχές της Βόρειας Αμερικής.\nΣυνήθως γνωστό ως Spring Fieldcap ή, σε ορισμένους παλαιότερους οδηγούς πεδίου, ως Spring Agaric, το Agrocybe praecox είναι μια από μια πολύπλοκη ομάδα μυκήτων που είναι πολύ δύσκολο να διαχωριστούν στο χωράφι. Σημείωση: Σε ορισμένους οδηγούς πεδίου, αυτό το μανιτάρι εγγράφεται στην οικογένεια Bolbitiaceae.\nΌταν ο Christiaan Hendrik Persoon περιέγραψε για πρώτη φορά αυτό το μανιτάρι το 1800 το ονόμασε Agaricus praecox . (Οι περισσότεροι από τους ψημένους μύκητες τοποθετήθηκαν αρχικά σε ένα γιγαντιαίο γένος Agaricus , τώρα αναδιανεμημένο σε πολλά άλλα γένη.)\nΤο επί του παρόντος αποδεκτό επιστημονικό όνομα Agrocybe praecox χρονολογείται από το 1889, όταν ο Ελβετός μυκολόγος Victor Fayod (1860 - 1900) το μετέφερε στο νέο γένος Agrocybe που ίδρυσε με τον Agrocybe praecox ως είδος τύπου.\nΤα συνώνυμα του Agrocybe praecox περιλαμβάνουν τα Agaricus praecox Pers., Agaricus togularis Pers., Agaricus gibberosus Fr., Pholiota praecox (Pers.) P. Kumm., Pholiota togularis sensu Gillet, Agrocybe gibberosa (Fr.) Fayod και Togaria praecox (Pers. ) WG Sm.\nΤο «Fieldcap» προέρχεται από Agro -, πεδίων, και - cybe , head ή cap, και ως εκ τούτου είναι μια άμεση μετάφραση του γενικού ονόματος Agrocybe . Το συγκεκριμένο επίθετο praecox είναι μια λατινική λέξη που σημαίνει «ανάπτυξη ή εμφάνιση νωρίς». έχει την ίδια προέλευση με το επίθετο «πρόωρο».\n3 έως 9cm σε διάμετρο. Κρέμα ή απαλό μαύρισμα κυρτό και ελαφρώς λιπαρό όταν είναι νεαρό, επεκτείνεται σχεδόν σε επίπεδη επιφάνεια με λεία επιφάνεια που μερικές φορές τσαλακώνει και τρελαίνει όταν γερνά.\nΗ σάρκα του καπακιού είναι σταθερή και σχεδόν λευκή.\nΔιακοσμημένα ή προσαρτημένα σε σχεδόν δωρεάν, τα βράγχια είναι χλωμό, αρχικά γίνονται βρώμικα καφέ καθώς ωριμάζουν τα σπόρια.\nΣχεδόν λευκό όταν είναι νέος, γίνεται πιο καφέ με την ηλικία, το στέλεχος έχει ένα λευκό δαχτυλίδι που αποχρωματίζει να καφέ καθώς τα σπόρια ωριμάζουν και πέφτουν. Το στέλεχος έχει διάμετρο 5 έως 15mm και ύψος 4 έως 7cm. η βάση του είναι ελαφρώς πρησμένη. Εσωτερικά, το ινώδες στέλεχος είναι συμπαγές και έχει σάρκα buff που γερνά ανοιχτό καφέ.\nΕλλειψοειδές έως ωοειδές, ομαλό, 7,5-10 x 5-6μm, με εμφανή μικρόβιο.\nΕμφάνιση μεγαλύτερης εικόνας\nΣπόρια του Agrocybe praecox\nΟσμή / γεύση\nΕλαφρώς λιπαρή μυρωδιά. καρύδι αλλά μάλλον πικρή γεύση.\nΟικότοπος και οικολογικός ρόλος\nΔιασκορπισμένα ή σε μικρές τούφες στις άκρες των δασών, και δίπλα σε μονοπάτια από ξύλο και σε άχυρο.\nΜάιος έως Αύγουστος περιστασιακά τον Σεπτέμβριο.\nΤο Agrocybe molesta (συνώνυμο Agrocybe dura ), το οποίο εμφανίζεται επίσης την άνοιξη, είναι πιο ανοιχτόχρωμο και έχει καπάκι με ανθρακικό άλας που συνήθως σπάει όταν επεκταθεί πλήρως.\nΤο Agrocybe cylindracea αναπτύσσεται σε κολοβώματα λεύκων και ιτιών.\nΤο Agrocybe praecox θεωρείται βρώσιμο αν μαγειρευτεί καλά, αλλά λέγεται από ορισμένους ότι διατηρεί μια πικρή γεύση και είναι πολύ κακής ποιότητας. Οι περισσότεροι οδηγοί πεδίου λένε ότι αυτή η ομάδα μυκήτων από αγριοκάτσικο αποφεύγεται καλύτερα όταν μαζεύουμε μανιτάρια για φαγητό, καθώς συγχέονται εύκολα με μια σειρά από σοβαρά τοξικά φρύδια.\nΓοητευμένος από τους Fungi , Pat O'Reilly 2016.\nMarcel Bon, 1980: Revision du Genre Agrocybe Fayod. Bulletin trimestriel de la Fédération Mycologique Dauphiné-Savoie, 76: 32-36. Bulletin de la Fédération trimestriel Mycologique Dauphiné-Savoie, 76: 32-36.\nHenning Knudsen & Jan Vesterhout (2008). Funga Nordica . Κοπεγχάγη: Nordsvamp. Π. 828.\nΛίστα αγγλικών ονομάτων BMS για μύκητες\nΛεξικό των μυκήτων ; Paul M. Kirk, Paul F. Cannon, David W. Minter και JA Stalpers; CABI, 2008\nΗ ταξινομική ιστορία και οι συνώνυμες πληροφορίες σε αυτές τις σελίδες προέρχονται από πολλές πηγές, αλλά συγκεκριμένα από τη GB Checklist of Fungi της Βρετανικής Μυκολογικής Εταιρείας και (για basidiomycetes) στη λίστα ελέγχου του Kew της Βρετανικής και Ιρλανδικής Basidiomycota.\nΠροηγούμενο Άρθρο: Callitriche stagnalis, Water Starwort: αναγνώριση, κατανομή, οικότοπος\nΕπόμενο Άρθρο: Marasmius rotula, μανιτάρι αλεξίπτωτου με πτυχές\nTricholoma scalpturatum, μανιτάρι κιτρινωπού ιππότη\nSilene uniflora, Sea Campion: ταυτοποίηση, κατανομή, οικότοπος\nMycena haematopus, Burgundydrop Bonnet μανιτάρι\nCommon Newt, Lissotriton vulgaris, οδηγός αναγνώρισης\nDaedalea quercina, Oak Mazegill, ταυτοποίηση\nPetasites hybridus, Butterbur: ταυτοποίηση, κατανομή, οικότοπος\nMarasmius bulliardii, μανιτάρι αλεξίπτωτου


Μη διστάσετε να ελέγξετε τους Συνοδούς στην Αθήνα πορνες και να νιώσετε πως είναι πραγματικά η ηδονή, ενώ σας προσφέρουν αποκλειστικής ποιότητας υπηρεσίας συνοδών.\nΗ Ελλάδα, είναι μια από τις πιο ενεργές χώρες σε ολόκληρη την Ευρώπη. Διαθέτει μια αξιομνημόνευτη ιστορία 4,000 χρόνων, είναι η χώρα της δημοκρατίας, του πολιτισμού, του φιλότιμου, με φιλόξενους ανθρώπους, και εντυπωσιακές φυσικές τοποθεσίες. Στην πραγματικότητα, εάν θέλετε μπορείτε να εξερευνήσετε μερικά από τα πιο φανταστικά νησιά στον κόσμο μόνο για να συνειδητοποιήσετε ότι θα ζήσετε μια ανεπανάληπτη εμπειρία ζωής.\nΤα 6,000 ηλιόλουστα νησιά της, το Ελληνικό φαγητό, το Ελληνικό καμάκι κάνουν την ατμόσφαιρα ακόμα πιο μαγική. Έτσι, δεν αποτελεί έκπληξη το γεγονός ότι έχουν δημοσιευτεί χιλιάδες άρθρα που αναφέρουν ότι το ταξίδι στην Αθήνα κανε σεχ θα είναι ένα από τα πιο εκπληκτικά μέρη στην Ελλάδα, ακόμα και στην Ευρώπη. Για αυτό είναι και τόσο αναγνωρισμένη πόλη ανάμεσα στους ανθρώπους που προτιμούν να ταξιδεύουν στον κόσμο.\nΩστόσο, θα μείνετε άφωνοι όταν ανακαλύψετε ότι η Ελλάδα μπορεί να προσφέρει πολλά περισσότερα σε εκείνους που τολμούν να την εξερευνήσουν. Προετοιμαστείτε για κάτι εντελώς ερεθιστικό. Καλώς ορίσατε στον συναρπαστικό κόσμο Συνοδών στην https://www.sexjobs.gr/athens! Ο καλύτερος προορισμός για όλους τους πρόστυχους γαμιάδες που σχεδιάζουν να γεμίσουν τη ζωή τους με συγκλονιστικές εμπειρίες γεμάτες ακολασία και αχαλίνωτο πάθος. Θα μείνετε ολοκληρωτικά ικανοποιημένοι με αυτές τις κορυφαίας ποιότητας συνοδούς που θα βρείτε στην πουτανες Αθήνα.\nΜόνο στην εσκορτ Αθήνα μπορείτε να επισκεφτείτε φανταστικά πάρκα, εντυπωσιακά μνημεία, παραδοσιακά κτήρια, και άλλα σημεία ενδιαφέροντος. Να αισθανθείτε τη μοναδική κουλτούρα, τα γευστικά φαγητά και γλυκά. Μην ξεχνάτε ότι η Αθήνα πορνες είναι γνωστό ότι προσφέρει στους ενήλικες όλα τα είδη διασκέδασης.\nΤι θα λέγατε αν επισκεπτόσασταν όλα αυτά τα κορυφαία μέρη μαζί με μια εντυπωσιακή καλλονή; Θα σας κρατάει συντροφιά ενώ επισκέπτεστε τα διαφορετικά μουσεία , θα δειπνήσει μαζί σας, και θα σας ακολουθήσει στις αποκλειστικές εκδηλώσεις, σόου, πάρτυ, και σε πολλά άλλα. Θα τραβάτε την προσοχή όλων επειδή αυτά τα μωρά από την sexjobs.gr χωρίς αμφιβολία ξέρουν τι εύχονται οι άντρες. Μόνο στην Συνοδοί Αθήνα θα μπορείτε να κάνετε όλες τις φαντασιώσεις και τα όνειρά σας πραγματικότητα.\nΗ κάθε κυρία μας είναι κορυφαία ερμηνεύτρια όσον αφορά το σεξ και διαθέτει εξαιρετικές δεξιότητες που θα σας αφήσουν άφωνους. Κάντε περιήγηση ελεύθερα στη συλλογή φωτογραφιών μας για να δείτε αυτά τα εντυπωσιακά κορμιά με πιασίματα και τα ακαταμάχητα πρόσωπα που δεν ντρέπονται να σας αποκαλύψουν τα μοντέλα μας.\nΟι σέξι καλλονές από την https://www.sexjobs.gr/ προέρχονται από διαφορετικές τοποθεσίες. Για αυτό, θα είστε σε θέση να διαλέξετε μωρά όπως παθιασμένες Λατίνες, σέξι Ασιάτισσες, βιτσιόζες Αμερικάνες, ερωτικές Ευρωπαίες, καυλιάρες Αφρικάνες, και πολλές περισσότερες που ανυπομονούν να σας δείξουν τις δεξιότητές τους. Απλά πείτε μας τι ακριβώς προτιμάτε, όπως την ηλικία, τον σωματότυπο, την εθνικότητα, και εμείς θα αναλάβουμε όλα τα υπόλοιπα.\nΣυνδεθείτε και συμπεριλάβετε τις πληροφορίες σας στη φόρμα εγγραφής και θα σας δοθεί απευθείας πρόσβαση στον κατάλογο συνοδών μας που είναι γεμάτος με γλύκες συνοδούς. Μπορείτε να προσαρμόσετε την αναζήτηση σας επιλέγοντας διαφορετικές κατηγορίες. Νιώστε ελεύθερα και διαλέξτε ανάμεσα στην Κανονική, στη VIP, στη Διαμαντένια κατηγορία και άλλες κατηγορίες υπηρεσιών συνοδών όπως πίπες, ερωτικό μασάζ, παιχνίδια ρόλων, ερωτικά παιχνίδια, πισωκολλητό, μαλακία, ποδομαλακία, ΣΔΜΧ, κατούρημα, όργια, ανάλογα το πορτοφόλι σας.\nΑξιοπιστία Συνοδοί εσκορτ Αθήνα\nΌλες οι ιδιωτικές πληροφορίες τις διαχειριζόμαστε με τη μέγιστη προσοχή και ασφάλεια για να διασφαλίσουμε ότι θα διατηρηθούν πλήρως ασφαλείς ότι και να γίνει. Επομένως, μην χάνετε άλλο χρόνο και βιώστε αξέχαστες εμπειρίες Συνοδών στην Escort Αθήνα ανακαλύπτοντας τις φανταστικές γκόμενες, επειδή σίγουρα θα τις λατρέψετε!


ΚΡΕΟΠΩΛΕΙΟ ΚΡΕΟΠΩΛΕΙΑ ΚΡΕΑΤΑ ΚΡΕΑΣ AGGELIS MEATWORKS ΓΛΥΦΑΔΑ ΑΤΤΙΚΗ ΑΓΓΕΛΗΣ ΑΝΑΣΤΑΣΙΟΣ\nΚΡΕΟΠΩΛΕΙΟ AGGELIS MEATWORKS ΓΛΥΦΑΔΑ ΑΤΤΙΚΗ ΑΓΓΕΛΗΣ ΑΝΑΣΤΑΣΙΟΣ\nΚΡΕΟΠΩΛΕΙΟ AGGELIS MEATWORKS ΓΛΥΦΑΔΑ ΑΤΤΙΚΗ ΑΓΓΕΛΗΣ ΑΝΑΣΤΑΣΙΟΣ\tRecommended Αξιώσεις\nΛΕΩΦΟΡΟΣ ΒΟΥΛΙΑΓΜΕΝΗΣ 170, ΓΛΥΦΑΔΑ, ΑΤΤΙΚΗ 166 74\nΕπιλεγμένα από την ελληνική ύπαιθρο, άριστης ποιότητας και μόνο εκλεκτά. Τα προϊόντα κρέατος και τα κρεατοσκευάσματά μας αποτελούν την απάντηση σε κάθε απαιτητικό ουρανίσκο που αναζητά εξαιρετική γεύση, ποικιλία και μοναδική εξυπηρέτηση.\nΒρισκόμαστε εδώ για εσάς, τους λάτρεις του κρέατος, για εσάς που γνωρίζετε από ιδιαίτερες κοπές, ξεχωριστές γεύσεις και την αληθινή ποιότητα στο πιάτο σας. Σας περιμένουμε!


Προσευχή και υπομονή - Ορθόδοξος Τύπος\nΛέγει ο Απόστολος Παύλος: «Λογίζομαι γαρ ότι ουκ άξια τα παθήματα του νυν καιρού προς την μέλλουσαν δόξαν αποκαλυφθήναι εις ημάς» (Ρωμ. 8, 18). Δηλαδή. Μη σας κάνη εντύπωση, ότι υποφέρουμε διωγμούς και θλίψεις. Διότι δεν είναι άξια τα όσα πάσχουμε και υποφέρουμε κατά τον τωρινό καιρό εν συγκρίσει προς την δόξα, η οποία μέλλει να αποκαλυφθή, για να δοθή σε μας.\nΈνας Γέροντας ασκητής ζούσε στην έρημο, το δε κελλί του απείχε από το νερό δώδεκα μίλια περίπου. Κάποτε λοιπόν, καθώς πήγαινε να πάρη νερό από την πηγή, βαρυγκόμησε και είπε μόνος του. Ποιά η ανάγκη αυτού του κόπου; Θα έλθω να μείνω κοντά στην πηγή. Μόλις σκέφθηκε αυτό, αντιλήφθηκε να τον ακολουθή κάποιος. Γύρισε και είδε τον άγνωστο να μετρά τα βήματά του. Τον ερωτά ο Γέροντας:\n– Άγγελος Κυρίου είμαι, απάντησε, και με έστειλε ο Θεός να μετρήσω τα βήματά σου και να σου δώσω τον ανάλογο μισθό.\nΌταν άκουσε αυτό ο Γέροντας πήρε θάρρος, έγινε προθυμότερος και ανεχώρησε βαθύτερα στην έρημο αλλά πέντε μίλια. Δηλαδή, αφού εγκατεστάθηκε στην νέα του κατοικία, απείχε πλέον από την πηγή του νερού δεκαεπτά μίλια.\nΑναφέρεται στον Ευεργετινό ότι κάποτε ένας γέροντας Ασκητής, που ζούσε εντελώς μόνος του στο κελλί, αρρώστησε. Επειδή δεν είχε κανένα να τον υπηρετή, παρέμενε μόνος του και όποτε του το επέτρεπαν οι δυνάμεις του σηκωνόταν από το κρεββάτι του λίγο και έτρωγε από ο,τι υπήρχε στο κελλί. Έτσι πέρασαν τριάντα ημέρες, χωρίς να καταλάβη κανείς από τους γείτονες τίποτα. Την δοκιμασία αυτήν την αντιμετώπισε χωρίς γογγυσμό. Τότε ο Θεός βραβεύοντας την αγόγγυστη υπομονή του, έστειλε Άγγελο να τον υπηρετή. Ο Άγγελος παρέμεινε να υπηρετή τον Μοναχό επτά ημέρες.\nΕν τω μεταξύ τον θυμήθηκαν οι αδελφοί και ήλθαν στο κελλί του, για να τον επισκεφθούν. Μόλις κτύπησαν την πόρτα του κελλιού, για να ανοίξη ο Μοναχός, ανεχώρησε ο Άγγελος. Ο γέροντας Ασκητής λυπούμενος για την αναχώρηση του Αγγέλου φώναζε από μέσα προς τους αδελφούς.\n– Πηγαίνετε από εδώ, αδελφοί μου.\nΕκείνοι όμως, επειδή ανησυχούσαν, άνοιξαν την πόρτα και μπήκαν. Ρώτησαν δε τον Ασκητή, γιατί τους έδιωχνε και δεν άνοιγε; Ο γέροντας Ασκητής με μεγάλη συγκίνηση τους απεκάλυψε το γεγονός. Για τριάντα μέρες, τους έλεγε, υπέφερα πολύ άρρωστος και κανείς από σας δεν με επισκέφθηκε. Και να πριν επτά μέρες ο Κύριός μας μου έστειλε Άγγελό του, για να με υπηρετή. Μόλις λοιπόν ήλθατε, ανεχώρησε ο Άγγελος από το κελλί μου. Όταν τελείωσε την αφήγησή του ο Γέροντας εκοιμήθη. Κατάπληκτοι οι αδελφοί δόξασαν τον Θεό από θαυμασμό.\nΣτο βιβλίο «Ανθολόγιο Συμβουλών» επισημαίνει ο Άγιος Πορφύριος: «Τι είναι χριστιανικός αγώνας; Να, η ψυχή είναι ένας κήπος χωρισμένος σε δύο μέρη. Στον μισό φυτρώνουν αγκάθια, στον άλλο μισό λουλούδια. Και έχουμε μία δεξαμενή νερού [τις δυνάμεις της ψυχής] με δύο βρύσες και δύο αυλάκια. Η μία κατευθύνει το νερό στα αγκάθια και η άλλη στα λουλούδια. Κάθε φορά μόνο μία βρύση μπορώ να ανοίξω. Αφήνω απότιστα τα αγκάθια και μαραίνονται, ποτίζω τα λουλούδια και ανθίζουν».\n«Ήμουν στη σκήτη μας στο Άγιον Όρος. Εκεί μία μέρα, οι υποτακτικοί μου βρίσκονταν σε εκνευρισμό, διότι ένας μάνταλος σφηνώθηκε στην πόρτα και δεν μπορούσαν να τον απελευθερώσουν. Προσπαθούσαν, τον χτυπούσαν, τον τραβούσαν, θύμωναν, τίποτα ο μάνταλος, εκεί σφηνωμένος. Τότε σηκώθηκα και τους είπα να τον αφήσουν σε μένα. Τον πρόσεξα καλά, έκανα μία απλή κίνηση και τον απελευθέρωσα. Οι μοναχοί με κοίταζαν με θαυμασμό. Τους λέω… Τι με κοιτάτε έτσι, βρε ευλογημένοι; Δεν έκαμα τίποτα σπουδαίο, μία κίνηση έκαμα, αλλά την έκαμα με προσευχή και ηρεμία. Εσείς, έτσι που είχατε νευριάσει, δε θα ελευθερώνατε τον μάνταλο ούτε μέχρι αύριο. Όταν η ψυχή είναι ταραγμένη, θολώνει το λογικό και δε βλέπει καθαρά. Μόνον όταν η ψυχή είναι ήρεμη, φωτίζει το λογικό, για να βλέπη καθαρά την αιτία κάθε πράγματος».\nΠόσο θα μπορούσε το περιστατικό αυτό να μας βοηθήση στον καθημερινός μας αγώνα, στις σχέσεις μας με πρόσωπα και πράγματα! Πόσο θα μπορούσε να μας βοηθήση στον πνευματικό μας αγώνα η ψυχική μας ηρεμία, που δεν αποκτάται με ψυχολογικές οδηγίες και ψυχοφάρμακα, αλλά με την αγιότητα!\nΑπάντησις εις την Ι. Μ. Βατοπαιδίου


Αρχική » Κατάλογος » Δήλωση Απορρήτου\nΗ εταιρεία με την επωνυμία Ε.ΜΕΤΑΛΛΟΠΟΥΛΟΥ-Α.ΒΟΥΡΔΟΛΗ ΟΕ (Ιωακείμ Καβύρη 96 Αλεξανδρούπολη 68100 τηλ: 2551038900) σας ενημερώνει ότι, για την καλύτερη και πληρέστερη εξυπηρέτηση σας μέσω των υπηρεσιών που σας προσφέρουμε στη διαδικτυακή μας πύλη (www.bike-center.gr), επεξεργάζεται τα προσωπικά σας δεδομένα, βάσει του Ν. 2472/1997 και των σχετικών τροποποιήσεων του και συμφωνα με τις ακόλουθες κατευθυντήριες γραμμές :\nΕμείς στην Ε.ΜΕΤΑΛΛΟΠΟΥΛΟΥ-Α.ΒΟΥΡΔΟΛΗ ΟΕ στηρίζουμε την επιτυχία μας στη μακρόχρονη σχέση εμπιστοσύνης με τους πελάτες μας. Καθημερινά επαγρυπνούμε για να αποκλείσουμε οποιοδήποτε περιστατικό που θα πρόδιδε αυτή την εμπιστοσύνη. Για αυτό το λόγο, στις συναλλαγές που γίνονται μέσω ηλεκτρονικού εμπορίου, ζητάμε μόνο στοιχεία που είναι απαραίτητα για να στείλουμε την παραγγελία σας με ακρίβεια και συνέπεια στο χώρο σας, καθώς και για να προσωποποιήσουμε και να βελτιώσουμε την εξυπηρέτησή σας.\nΠροσωπικά δεδομένα: Ο κάθε επισκέπτης μπορεί να περιηγηθεί στο ηλεκτρονικό κατάστημα bike-center.gr χωρίς να δώσει οποιαδήποτε προσωπική πληροφορία. Θα χρειαστούμε προσωπικά δεδομένα (το e-mail σας, ένα όνομα χρήστη και ένα password) μόνο όταν προχωρήσετε σε παραγγελία προϊόντων ή καταλόγων.\nΠληροφορίες που αφορούν αγορά προιόντων: Τα απαραίτητα στοιχεία για κάθε συναλλαγή είναι το ονοματεπώνυμο σας, ένα σταθερό τηλέφωνο, διεύθυνση (οδός, πόλη, ταχυδρομικός κώδικας), διεύθυνση αποστολής της παραγγελίας.\n2. Οι πληροφορίες που συλλέγουμε από τις επισκέψεις και αγορές σας στο bike-center.gr :\nΓια να γίνετε μέλος στο bike-center.gr (Ως μέλος έχετε πρόσβαση σε παλαιές και τωρινές παραγγελίες σας. Ακόμη μπορείτε να κρατάτε λίστα των προιόντων που θέλετε να αγοράσετε στο καλάθι αγορών σας. Επίσης να λαμβάνετε προιοντικές ενημερώσεις σε προιοντικές κατηγορίες του ενδιαφέροντός σας.\nΤα στοιχεία αυτά χρησιμοποιούνται αποκλειστικά από την Ε.ΜΕΤΑΛΛΟΠΟΥΛΟΥ-Α.ΒΟΥΡΔΟΛΗ ΟΕ για να βελτιώνουμε συνεχώς την εξυπηρέτησή σας.\nΠροσωπική ασφάλεια αποτελεί το password που δίνετε όταν γίνεστε μέλος του bike-center.gr.\nIDEAL STAGE COMP CARBON TIAGRA (51/S)\nΠέμπτη 21 Φεβρουάριος, 2019 Σχεδιασμός - Ανάπτυξη Alpha ΠΛΗΡΟΦΟΡΙΚΗ Α.Ε 30411837 αναζητήσεις από Τετάρτη 06 Μάιος, 2009


Τον Μάρτιο τα νεότερα για το λιμάνι Λάρνακας - Larnaka Business News Larnaka Business News\nΤον Μάρτιο τα νεότερα για ...\nΠαράταση δύο μηνών για την αξιολόγηση της προσφοράς ζήτησε το Υπουργείο Μεταφορών\nΔεν ολοκληρώνεται στις 16 Ιανουαρίου, όπως είχε οριστεί αρχικά, το έργο της επιτροπής αξιολόγησης για την προσφορά των Ισραηλινών σε σχέση με την ανάπτυξη του λιμανιού και της μαρίνας Λάρνακας. Η διαδικασία φαίνεται ότι παίρνει παράταση εξήντα ημερών μετά από σχετικό αίτημα του Υπουργείου, ενώ ενδεχομένως δε να ζητηθούν διευκρινήσεις από την εταιρεία για την οικονομική προσφορά.\nΗ Υπουργός Μεταφορών Βασιλική Αναστασιάδου ζήτησε με επιστολή της στο Υπουργικό Συμβούλιο έγκριση για επέκταση του χρόνου αξιολόγησης της προσφοράς, καθώς πρόκειται για ογκώδη φάκελο της προσφοράς και έργο πολύπλοκο. Η επένδυση ξεπερνά το 1 δισ., και περιλαμβάνει και αναπτύξεις σε χερσαία έκταση 220.000 τετραγωνικών μέτρων γύρω από το λιμάνι και την μαρίνα. Υπενθυμίζεται ότι η εταιρεία AMPA Ltd & Israel Shipyards Ltd είχε υποβάλει την πρόταση του στο Υπουργείο Μεταφορών στις 16 Νοεμβρίου.\nΣημειώνεται ότι μετά τις διευκρινήσεις που θα δοθούν από την AMPA Ltd & Israel Shipyards Ltd, αναμένεται να ετοιμαστεί εισηγητική έκθεση στο Συμβούλιο Προσφορών, ενώ από την στιγμή που εγκριθεί η έκθεση, τότε σειρά θα πάρει η αξιολόγηση του φακέλου Β΄ της οικονομικής προσφοράς.\nΣτο ψυγείο έργα εκατομμυρίων στη Λάρνακα – Έκκληση κ.Βύρα όπως ολοκληρωθεί η διαδικασία αναδημοσίευσης του τοπικού σχεδίου


Έκθεση ζωγραφικής της Ζάννας Αρτέμη – Lefkadazin\nΑρχικήΤέχνεςΕικαστικά & φωτογραφίαΈκθεση ζωγραφικής της Ζάννας Αρτέμη\nlefkadazin 4 Αυγούστου 2018 Εικαστικά & φωτογραφία, Λευκάδα: τα εν οίκω\n5 – 25 Αυγούστου 2018\nCMYK Art Café, Κεντρική αγορά Λευκάδας\nΗ Ζάννα Αρτέμη, ζωγράφος με πολλές ατομικές εκθέσεις σε Λονδίνο, Αθήνα, Σκόπελο και Κρήτη, μας παρουσιάζει μια καινούργια ενότητα δουλειάς στη 12η ατομική της έκθεση, η οποία φέρει τον τίτλο «Lazy Days» και διοργανώνεται από τις 5-25 Αυγούστου στο φιλόξενο νησί της Λευκάδας, σε έναν από τους πιο καλόγουστους χώρους του νησιού, στο CMYK Art Cafe. Αυτή τη φορά, πηγή έμπνευσης της καλλιτέχνιδος είναι ο ουρανός και η θάλασσα του Ιονίου πελάγους. Ζωγραφικά έργα μεικτής τεχνικής, με ακρυλικά και ξύλα, λειτουργούν ως εικαστικές εγκαταστάσεις (installations), δίνοντας μια τρισδιάστατη αίσθηση στον κάθε χώρο.\nΌπως χαρακτηριστικά αναφέρει η δημιουργός, « … η απλότητα του λευκού αγκαλιάζει το ήρεμο γαλανό, για να μας ταξιδέψει στα βαθύτερα όνειρά μας. Αυτό που με εντυπωσιάζει, σε αυτή τη γωνιά της Γης, είναι το άπλετο φως, το οποίο προσπάθησα, μάλιστα, να μεταφέρω στους πίνακές μου».\nΘερμές ευχαριστίες στην Καίτη Χόρτη για την επιμέλεια της έκθεσης.\nΔιάρκεια έκθεσης: 5-25 Αυγούστου 2018\nCMYK Art Cafe: Ιωάννου Μελά 69, Λευκάδα, Τ.Κ. 31100. Τηλ. επικοινωνίας: 2645301320\nZanna Artemi is a painter with many individual exhibitions in London, in Athens, on Sκopelos and on Crete. From 5-25 August, she is presenting a new series of works at her 12th individual exhibition entitled “Lazy Days”. The event is organized in the hospitable island of Lefkada, in one of its most tasteful places, at CMYK Art Cafe. Mixed media paintings, combining acrylic with wood, function as installations and convey a sense of three-dimensional space, inspired by the Ionian Sea and sky.


Τα Σκόπια και επισήμως στο ΝΑΤΟ | Pontos News\n28 Μάρτιος 2020, 08:59 - Τελευταία Ενημέρωση: 28 Μάρτιος 2020, 08:33\nΕν μέσω της πανδημίας, την Παρασκευή η προσωρινή κυβέρνηση των Σκοπίων πήρε επισήμως το πράσινο φως από το ΝΑΤΟ και η χώρα έγινε το 30ό μέλος τη Συμμαχίας. «Η ένταξή σας θα φέρει μεγαλύτερη σταθερότητα για τα Δυτικά Βαλκάνια. Είναι καλό για την περιοχή και για την ευρωατλαντική ασφάλεια», τόνισε ο Γενς Στόλτενμπεργκ.\nΟι 29 χώρες-μέλη του ΝΑΤΟ υπέγραψαν το πρωτόκολλο ένταξης τον Φεβρουάριο του 2019, το οποίο στη συνέχεια επικυρώθηκε από τα εθνικά κοινοβούλια.\nΑνακοίνωση εξέδωσε και ο υπουργός Εξωτερικών των ΗΠΑ, ο οποίος έκανε λόγο για μια εξέλιξη που ενθαρρύνει την ολοκλήρωση, τις δημοκρατικές μεταρρυθμίσεις, το εμπόριο, την ασφάλεια και τη σταθερότητα σε όλη την περιοχή. «Η πόρτα του ΝΑΤΟ παραμένει ανοιχτή για τις χώρες που το επιθυμούν και είναι ικανές να προχωρήσουν στις αναγκαίες μεταρρυθμίσεις για να ανταποκριθούν στα υψηλά πρότυπα της Συμμαχίας και να δεχτούν τις ευθύνες αλλά και τα προνόμια της ένταξης», πρόσθεσε.\nΤην Πέμπτη οι χώρες-μέλη της Ευρωπαϊκής Ένωσης συμφώνησαν να ξεκινήσουν ενταξιακές διαπραγματεύσεις τόσο με τα Σκόπια όσο και με τα Τίρανα, μια διαδικασία ωστόσο που εκτιμάται ότι θα διαρκέσει αρκετά χρόνια μέχρι να ολοκληρωθεί.\nNATO, Σκοπια, «Βόρεια Μακεδονία», Ένταξη, ΕΕ


Παπαφωτίου: Ήθελα να παραμείνω στο εξωτερικό - Συνεντεύξεις - SPORT 24\nΠαπαφωτίου: "Ήθελα να παραμείνω στο εξωτερικό"\nΕπιμέλεια: Κώστας Χολίδης Δημοσίευση: 08 Ιουν. 2015 10:34\nH Αθηνά Παπαφωτίου λίγο μετά την ανακοίνωσή της από την Μιλούζ μιλά για τη μεταγραφή της, αλλά και τη γεμάτη χρονιά που είχε στη Γερμανία με τη Στουτγάρδη.\nΌσοι τη γνωρίζουν ξέρουν πολύ καλά ότι είναι μία αθλήτρια η οποία έχει δουλέψει στην καριέρα της και αυτό φαίνεται μέσα στο γήπεδο. Οι φιλοδοξίες της Αθηνάς Παπαφωτίου ποτέ δεν σταματούσαν εντός των ελληνικών συνόρων αφού ήθελε να δοκιμάσει την τύχη της στο εξωτερικό.\nΤο πρώτο βήμα ήταν άκρως επιτυχημένο αφού μέσα από την προσπάθειά της κέρδισε φανέλα βασικής στη Στουτγάρδη με την οποία κατέκτησε το Κύπελλο και τερμάτισε στη δεύτερη θέση του πρωταθλήματος.\nΠριν από λίγες ημέρες η Μιλούζ ανακοίνωσε την απόκτηση της για την επόμενη περίοδο. Η Αθηνά Παπαφωτίου μίλησε στο Sport24.gr για τη νέα σελίδα της καριέρας της, τις εμπειρίες που αποκόμισε από τη Γερμανία, αλλά και το κεφάλαιο εθνική ομάδα.\nΑθηνά, η χρονιά σου στη Γερμανία ολοκληρώθηκε. Κάνε μου έναν απολογισμό;\n"Ήταν μια πολύ επιτυχημένη χρονιά τόσο για την ομάδα μου όσο και για μένα προσωπικά. Ο στόχος της ομάδας ήταν αρχικά να μπούμε στην εξάδα και τελικά πήραμε το Κύπελλο και ήρθαμε δεύτερες στο πρωτάθλημα, χάνοντας στου τελικούς δύσκολα από τη Δρέσδη που είχε διπλάσιο προϋπολογισμό από εμάς και έπαιξε Champions League. Ειδικά για την ομάδα της Στουτγάρδης αυτή ήταν η πιο επιτυχημένη χρονιά μέχρι στιγμής. Ήτα μια πάρα πολύ καλή εμπειρία αφού σχεδόν κάθε παιχνίδι ήταν sold out! Ατομικά βελτιώθηκα πολύ, έπαιξα βασική σε πολλά παιχνίδια και γενικότερα έμεινα ικανοποιημένη από την παρουσία μου στην ομάδα"\nΈμεινες ικανοποιημένη από όσα συνάντησες στη Γερμανία και αισθάνεσαι δικαιωμένη για την απόφασή σου να παίξεις στο εξωτερικό;\n"Γενικά αναζητούσα νέα κίνητρα αγωνιστικά, ήθελαν να δοκιμάσω να δω πως μπορώ να ανταπεξέλθω σε ένα πρωτάθλημα που να είναι πολύ καλύτερου επιπέδου από το ελληνικό. Τελικώς είμαι πάρα πολύ ευχαριστημένη από την επιλογή μου, γιατί η Λίγκα στη Γερμανία είναι άκρως επαγγελματική, οι συνθήκες και οι εγκαταστάσεις που είχαμε στην ομάδα ήταν πάρα πολύ καλές και κατάφερα αγωνιστικά με αποκορύφωμα τους τελικούς να παίξω σε πάρα πολύ καλό επίπεδο"\nΠριν λίγες μέρες ολοκληρώθηκε η μεταγραφή σου και του χρόνου θα σε βλέπουμε στη Γαλλία. Ποιοι είναι οι στόχοι σου εκεί;\n"Του χρόνου θα είμαι στη Γαλλία, στην ομάδα της Μιλούζ. Είναι μια παραδοσιακή ομάδα για τη Γαλλία και για πολλά χρόνια ήταν η δεύτερη ομάδα μετά τις Κάννες. Στόχος στόχος είναι να μπούμα στην τετράδα και βλέπουμε"\nΈτσι, όπως τα βλέπεις τα πράγματα να εξελίσσονται στην καριέρα σου, είναι πρωταρχικός σου στόχος να συνεχίσεις να παίζεις στο εξωτερικό τα επόμενα χρόνια;\n"Φυσικά κάθε χρόνο οι συνθήκες αλλάζουν, αλλά στόχος μου είναι να συνεχίσω να παίζω στο εξωτερικό και κάθε χρόνο να κάνω κι ένα βήμα παραπάνω"\nΣε λίγο καιρό θα αρχίσουν και οι υποχρεώσεις σου με την εθνική ομάδα. Τι μπορούμε να περιμένουμε από εσάς;\n"Αρχές Ιουλίου ξεκινάει η προετοιμασία με την Εθνική ομάδα και θα συμμετάσχουμε στο Euro League. Δεν έχω εικόνα με τι σύνθεση θα παίξουν οι άλλες ομάδες, αλλά ούτε κι εμείς. Το μόνο που μπορώ να πω με βεβαιότητα είναι ότι ακόμα χρειάζεται πολλή δουλειά και προσπάθεια σε όλους τους τομείς για να αλλάξει επίπεδο η Εθνική μας ομάδα"\nΤα τελευταία χρόνια βλέπουμε αρκετές παίκτριες να κάνουν το βήμα προς το εξωτερικό. Θεωρείς ότι μακροπρόθεσμα αυτό θα βοηθήσει και την εθνική;\n"Αυτό είναι σχετικό. Σίγουρα σε κάποια καλά πρωταθλήματα στο εξωτερικό η ταχύτητα, η δύναμη και η ποιότητα γενικότερα του παιχνιδιού βοηθούν πολύ στην εξέλιξη οποιασδήποτε αθλήτριας. Το θέμα είναι αφενός να είσαι σε κάποιο από αυτά τα καλά πρωταθλήματα και αφετέρου να έχεις αρκετό χρόνο συμμετοχής. Υπό αυτές τις προϋποθέσεις και όσο οι παίκτριες εξελίσσονται, μπορεί να βοηθηθεί και η εθνική ομάδα".\nΘυμηθείτε εδώ την φωτογράφηση που είχε κάνει πέρσι στο "To Kourkouti"\nΗ ΕΛΛΗΝΙΔΑ ΠΑΣΑΔΟΡΟΣ ΥΠΕΓΡΑΨΕ ΓΙΑ ΕΝΑ ΧΡΟΝΟ\nΑνακοίνωσε Παπαφωτίου η Μιλούζ


Jacket and sweater. - Video Online - Μαθήματα Κούκλας στο RiRiShop\nΑρχικήΚούκλες - Υλικά -ΣεμινάριαVideo Online - Μαθήματα ΚούκλαςJacket and sweater.\nΣε αυτό τό μάθημα , θα σας δείξουμε πως να ράψετε μπλούζα και jacket για την κουκλίτσα σας. Το μάθημα περιλαμβάνει πατρόν και video ( με Αγγλικούς υπότιτλους - που ουσιαστικά δεν χρειάζονται) .διότι το video είναι πολύ...\nΣε αυτό τό μάθημα , θα σας δείξουμε πως να ράψετε μπλούζα και jacket για την κουκλίτσα σας.


Γ΄- Δ΄ ΤΑΞΗ ΤΟΥ 5ΟΥ ΔΗΜ. ΣΧ. ΒΕΡΟΙΑΣ: TA MANOYΣΑΚΙΑ\nΜεγάλη Παρασκευή κι ήμουν επικεφαλής του στρατιωτικού αγήματος που θα απέδιδε τιμές στον επιτάφιο της Αγίας Ειρήνης της οδού Αιόλου. Όταν επιστρέψαμε στο ναό, από την καθιερωμένη περιφορά, την ώρα που έδινα στους άνδρες του αγήματος τη διαταγή της αποχώρησης, φτάνει κοντά μου μια γερόντισσα κι απλώνοντας το χέρι της στο χιτώνιο μου, με την ευχή «Καλή Ανάσταση», μου βάζει στην τσέπη ένα ματσάκι κατακίτρινα μανουσάκια.\nΌλα έγιναν τόσο γρήγορα που δεν πρόλαβα ούτε τη μορφή της να συγκρατήσω, ούτε ένα ευχαριστώ να της πω.\nΌταν τακτοποιηθήκαμε στο αυτοκίνητο, που θα μας μετέφερε στη μονάδα μας, έβγαλα τα μανουσάκια απ' την τσέπη και τα κοίταζα. Με γύρισαν δέκα χρόνια πίσω. Στο χωριό μου, το Μεθύδριο, της επαρχίας Γορτυνίας.\nΚάθε -χρόνο, το απόγευμα της Μεγάλης Πέμπτη ξαμολιόμασταν όλα τα σχολιαρόπαιδα και μαζεύαμε μανουσάκια. Με αυτά οι κοπέλες, που ξενυχτούσα τον εσταυρωμένο, στολίζανε τον επιτάφιο. Σκοτωνόμασταν ποιος θα μαζέψει τα περισσότερα, για να εισπράξει και τους περισσότερους επαίνους.\nΟι μεγάλοι τσακωμοί ωστόσο δεν γίνονταν μεταξύ μας. Αλλά με τα Πυργακιωτάκια, τα παιδιά του διπλανού χωριού. Γιατί τα μανουσάκια φύτρωναν μόνο στις όχθες του Μυλάωντα, του ποταμού που περνούσε έξω από το Πυργάκι πουθενά αλλού. Για να φτάσουμε εμείς ως εκεί χρειαζόταν να περπατήσούμε πάνω από μισή ώρα δρόμο.\nΤο λογάριαζαν, λοιπόν, τα Πυργακιωτάκια για δικό τους τούτο το ποτάμι. Δικό τους άρα κι ό,τι φύτρωνε στις όχθες του. Φυσικά και τα μανουσάκια. Γι' αυτό και ξεσπούσαν ομηρικοί καβγάδες ανάμεσα μας όταν μας τσάκωναν να τα κόβουμε τη Μεγάλη Πέμπτη.\nΠήγαινα, θυμούμαι, στην τελευταία τάξη του Δημοτικού όταν μπλέχτηκα σ' έναν τέτοιο καβγά. Οι πέτρες έπεφταν βροχή κι από τις δυο μεριές. Κι όταν κάποια στιγμή φάνηκε πως θα τους νικούσαν στέλνουν στο χωριό τους ένα παιδί για να ζητήσει ενισχύσεις.\nΑκούγοντας εμείς ότι θα έρθουν ενισχύσεις, αψηφήσαμε το πετροβολητό τους κι αρπάζοντας ο καθένας ό,τι ξύλο βρέθηκε μπροστά του χυθήκαμε καταπάνω τους, αποφασισμένοι να τους βαστήξουμε μακριά απ' το ποτάμι.\nΑιφνιδιάστηκαν. Τέτοια τρέλα -γιατί τρέλα ήταν, όχι τόλμη ή παλικαριά- φαίνεται δεν την περίμεναν. Το έβαλαν στα πόδια. Και μες στον πανικό τους, παράτησαν ακόμη και τα πανεράκια τους, που ήσαν μισογεμάτα με μανουσάκια. Κι επειδή όταν ριχτήκαμε επάνω τους βρίσκονταν στην από δω μεριά του ποταμίου, που είχε και τα περισσότερα μανουσάκια, για να περάσουνε αντίπερα, άλλοι πηδούσαν από βραχάκι σε βραχάκι, άλλοι κρεμιούνταν απ' τα δέντρα, που φύτρωναν αντικριστά στις δύο όχθες κι έσμιγαν τα κλαδιά τους σχηματίζοντας φυσικά γεφύρια γι' ανθρώπους και ζωντανά, με κίνδυνο, βέβαια, να γλιστρήσουν και να πέσουν στο νερό που αυτή την εποχή ήταν πάντα πολύ και ορμητικό.\nΣαν συνεννοημένοι εμείς τότε τους παίρνουμε τα κομμένα λουλούδια και όπου φύγει φύγει, θριαμβευτές φτάνουμε στο χωριό μας.\nΟ πρώτος που απαντήσαμε μπροστά στην εκκλησιά και λίγο έλειψε να πέσουμε απάνω του με το τρεχαλητό μας, ήταν ο παπα-Θοδωρής, που λειτουργούσε και στα δυο χωριά και στο Μεθύδριο και στο Πυργάκι.\n-Ε, σιγά, κόψτε ταχύτητα, μας ψιλομάλωσε και κάθισε στον κορμό του δέντρου, που το 'χαμε για πεζούλι στην αυλή της εκκλησιάς.\nΤου είπαμε όσα έτρεξαν. Μα κει που περιμέναμε να μας παινέσει, τον βλέπουμε να φουχτώνει τη γενειάδα του σκεπτικός. Ύστερα έβαλε το χέρι του στην τσέπη του ράσου του, έβγαλε μια σακουλίτσα με ξερά σύκα και μας φίλεψε.\n-Καθίστε να ξεκουραστείτε, είπε και συμμαζώχτηκε στην άκρη του κορμού, για να χωρέσουμε όλοι κοντά του. Κι ενώ τρώγαμε τα σύκα, μας ρώτησε αν θεωρούμε τον πόλεμο καλύτερο απ' την ειρήνη.\n-Η ειρήνη είναι πιο καλή, αποκριθήκαμε μ' ένα στόμα όλοι.\n-Όμως εσείς προτιμήσατε τον πόλεμο, απ' ό,τι κατάλαβα με όσα μου ανιστορήσατε. Και, βέβαια, νικήσατε. Μα κάνατε τους γείτονες σας, τα Πυργακιωτάκια, εχθρούς. Ή κάνω λάθος;\n-Ούτε κι αυτοί μας φέρθηκαν σαν φίλοι, πετάχτηκε ο πιο μεγάλος της συντροφιάς μας.\n-Αυτό είναι αλήθεια, συμφώνησε ο παπα-Θοδωρής. Μα ήταν στο χέρι σας να τους πείσετε ν' αλλάξουν συμπεριφορά. Να, αν τους λέγατε πως τα μανουσάκια δεν τ' αρνούνται σε σας, μα στο Χριστό, που σταυρώθηκε και για κείνους όπως και για σας, τι λέτε; Θα επιμένανε στην άρνηση τους; Εξάλλου από πού κι ως πού είναι μόνο δικά τους; Σάμπως κόπιασαν για να τα σπείρουν; Ίδρωσαν να τα σκαλίσουν;\nΚουβάλησαν νερό να τα ποτίσουν; Άλλος τα φρόντισε. Και σ' Αυτόν τον Άλλον θα τα προσφέρατε κι εσείς κι εκείνοι.\nΑλήθεια. Αυτό δεν το είχαμε σκεφτεί. Κι ούτε ξέραμε τι θα έπρεπε τώρα να κάνουμε για να διορθώσουμε ό,τι έγινε. Κι άλλος κοιτούσε τα παπούτσια του, όσο μιλούσε ο παπα-Θοδωρής, και τα έτριβε το ένα με το άλλο σαν να τους έπιασε ξαφνικά φαγούρα, άλλος έτρωγε τα νύχια του, άλλος επέμενε να στρίβει το τελείωμα της μπλούζας του ξεχειλώνοντας την τόσο που να μοιάζει με γυναικείο ποδόγυρο, και κανείς δεν έλεγε ν' ανοίξει το στόμα του να πει κάτι.\nΟ παπα-Θοδωρής, που είχε το χάρισμα ν' ακούει ακόμη και τη σιωπή μας, γέρνοντας λίγο μπροστά, έπιασε να ξεκουκκίζει σιωπηλός το κομποσκοινάκι του. Έδειχνε κάτι να τον παιδεύει. Κι εμείς μέναμε αμήχανοι στη θέση μας μασουλώντας τα σύκα που μας φίλεψε. Δεν ξέραμε τι να πούμε ή τι να κάνουμε.\nΜάντεψε την αμηχανία μας κι είπε:\n-Ξέρετε, στενοχωρούμαι και για σας και για κείνους. Πώς να σας καλέσω, έτσι μαλωμένους, στον Πασχαλιάτικο Δείπνο, που είναι Δείπνος Αγάπης;\nΧωρίς να το πολυσκεφθώ, και σαν να μιλούσα για λογαριασμό όλων μας, είπα:\n-Θα φιλιώσουμε, θα τους γυρίσουμε τα μανουσάκια που τους πήραμε και θα τους εξηγήσουμε πως θέλουμε να είμαστε φίλοι. Και ότι ο παπα-Θοδωρής μας στέλνει να κόψουμε τα λουλούδια. Κι όχι για λόγου του. Τι του χρειάζονται τα λουλούδια του παπά μας; Ούτε για λόγου μας φυσικό. Τι να τα κάνουμε κι εμείς. Μα για να μην κατέβει, εξαιτίας μας, εξαιτίας της χαζομάρας μας δηλαδή, αστόλιστος ο Ιησούς στον Άδη.\nΟ παπα-Θοδωρής χαμογέλασε αχνά κι ακούμπησε το χέρι του στο κεφάλι μου.\n-Να είστε όλοι σας ευλογημένοι, μας ευχήθηκε και σηκώθηκε. Τράβηξε για το Πυργάκι. Εκεί πρώτα θα διάβαζε τα δώδεκα ευαγγέλια. Ύστερα θα ερχόταν στο Μεθύδριο.\nΤον ακολουθήσαμε κι εμείς. Κι όλα έγιναν όπως έπρεπε. Και το βράδυ της Ανάστασης, κανείς δεν έμεινε έξω από το Τραπέζι της Αγάπης. «Νηστεύσαντες και μη νηστεύσαντες», μας κάλεσε ο παπάς μας, «ευφρανθείτε σήμερον».\nΤα μανουσάκια, που μου 'βαλε στην τσέπη η γερόντισσα εκείνο το βράδυ της Μεγάλης Παρασκευής έξω από το ναό της Αγίας Ειρήνης της οδού Αιόλου κι έγιναν αφορμή να γυρίσω το χρόνο πίσω, δεν τ' αποχωρίστηκα σε όλη τη διάρκεια της στρατιωτικά μου θητείας. Και τ’ άφησα, από ασυγχώρητη αφηρημάδα, στο χιτώνιο, όταν το παρέδωσα τη μέρα της απόλυσης μου. Είχαν βέβαια ξεραθεί. Μα και ξερά βαστούσαν ακόμη το κίτρινο γλυκό τους χρώμα και προπάντων το βάρος των αναμνήσεων των παιδικών μου χρόνων.\nΓια την αντιγραφή ΖΩΗ ΚΑΝΑΒΑ\nΑναρτήθηκε από fotis στις 5:11 μ.μ.


Fantasy Gate - Η Ελληνική Μητρόπολη της Φαντασίας: Η νικη ποτε δεν ηταν δυνατη\nΗ νικη ποτε δεν ηταν δυνατη\nΔιαβάζω Η νικη ποτε δεν ηταν δυνατη από τα Fantasy Archives της Fantasy Gate!\nΗ νίκη ποτέ δεν ήταν δυνατή\nτου Παναγιώτη Γκασιάμη\nΓια μια ακόμα φορά έχω βγει στο δρόμο και περπατάω χωρίς να έχω κάποιο σκοπό ή στόχο. Η ώρα είναι περασμένες δύο και η απόσταση που έχω διανύσει, από το μέρος όπου διαμένω αυτή τη χρονική περίοδο, δεν ξεπερνά τα τρία χιλιόμετρα. Είναι μια εβδομάδα τώρα που έχω αυτές τις περίεργες αϋπνίες. Είχα δοκιμάσει, από όσο με αφήνει η μνήμη μου να θυμηθώ, ότι μπορεί κανείς να φανταστεί, μέσα στις πέντε αυτές πρώτες μέρες, για να μπορέσω να κοιμηθώ. Μάταια. Το μόνο που μπορώ να κάνω είναι να διανύω μα απόσταση έξι περίπου χιλιομέτρων έως την άλλη άκρη της πόλης όπου βρίσκεται το νεκροταφείο της, για να βρω λίγη γαλήνη εκεί ανάμεσα στους λοιπούς ανθρώπους που ενώ έχουν πεθάνει οι ψυχές έχουν παγιδευτεί εδώ στη γη η κάθε μία με το δικό της πρόβλημα που την στοιχειώνει αιώνια. Δεν έχω έκτη αίσθηση και προπάντων δεν είμαι τρελός, αλλά πες πως η ηρεμία αυτή που επικρατεί με ανακουφίζει και με ξεκουράζει αφήνοντάς μου μια αίσθηση ψυχικής γαλήνης, σαν να έλεγε κάποιος ότι βρίσκομαι στο μέρος που θα έπρεπε να βρίσκομαι από καιρό.\nΣήμερα όμως δεν έχω διάθεση να πάω προς τα εκεί. Ίσως η πολυκοσμία που έχει σήμερα ο δρόμος, ίσως ο καινούριος φωτισμός στους δρόμους που χάλασε την απόκοσμη ομορφιά του σκότους, δεν σου αφήνουν τα περιθώρια για να ξεγλιστρήσεις εύκολα από τις ψυχές της νύχτας. Σήμερα λοιπόν έστριψα σε άλλο σημείο του δρόμου και κινήθηκα προς μια περιοχή της πόλης όπου ποτέ μέχρι τώρα δεν έτυχε να ξαναεπισκεφτώ. Το αρχιτεκτονικό στυλ αυτής της περιοχής ήταν μια μίξη και περιελάμβανε διάφορα σχέδια με εξαίρεση το κέντρο όπου δέσποζε ένα οικοδομικό τετράγωνο ντυμένο με την αγγλικανική επαρχιακή αρχιτεκτονική του 1900 όπου βρίσκεις, τώρα πια, μόνο στις ιστορίες τρόμου. Ένα γραφικό τετράγωνο που έχει μείνει ξεχασμένο από το χρόνο σε λάθος χώρο.\nΠροσπαθώ να θυμηθώ εάν έχω ξανακούσει για αυτό το χώρο τίποτα, αλλά μάταια, η μνήμη μου έχει εξασθενήσει μετά την απρόσμενη νόσο που με χτύπησε το καλοκαίρι πριν δύο χρόνια και με άφησε λιπόθυμο για σχεδόν μία εβδομάδα. Από τότε η μνήμη μου έχει εξασθενήσει αρκετά και κάνω πολλά και επαναλαμβανόμενα λάθη.\nΤο τοπίο της πόλης τώρα αλλάζει. Λεύκες, δεξιά και αριστερά του δρόμου στολίζουν την εικόνα που ανοίγεται μπροστά στα μάτια μου, όχι πολύ μεγάλες αλλά αρκετών χρόνων για να ενσωματωθούν με το φυσικό τοπίο που λικνίζουν τα φύλλα τους στο ημίφως του φεγγαριού και των λιγοστών φαναριών. Σημάδι κακό γιατί η φύση δεν βρίσκεται σε ησυχία και ποιος ξέρει τι είναι αυτό που την κρατάει ξάγρυπνη. Κάτι μέσα μου, μου έλεγε να μην την ενοχλήσω περισσότερο και αποφάσισα να επιστρέψω σπίτι για λίγη ξεκούραση. Όμως πίσω μου η πόλη ήταν μια μακρινή οπτασία. Ο δρόμος που είχα διανύσει φάνταζε τόσο πολύ μακρύς που μου ήταν αδύνατο να επιστρέψω πίσω με τα πόδια. Μπροστά μου υπήρχε μόνο η περιοχή για την οποία ξεκίνησα, ο δρόμος έρημος και από όσο μπορούσα να διακρίνω πριν αρχίσει η βροχή να λασπώνει το δρόμο, είχε αρκετό καιρό να περάσει από εκεί όχι μόνο αυτοκίνητο αλλά ακόμα και άνθρωπος. Βρήκα ένα υπόστεγο σε μια στοά να προφυλαχτώ από τη βροχή και να πάρω τα φάρμακά μου. Κάθομαι σε ένα πεζούλι και παίρνω τα φάρμακα που το μόνο που είναι σε θέση να μου προσφέρουν είναι παράταση της επιδείνωσής μου και όχι την ίαση της αρρώστιας μου. Για την ασθένειά μου δεν υπάρχει γιατρειά. Οι ώρες περνούνε γρήγορα και εγώ νοιώθω τους πνεύμονές μου να με κατατρώγουν και να μου στερούν τον πολύτιμο αέρα που χρειάζομαι για τη ζωή.\nΚαινούρια μέρα ξημέρωσε, όμορφη αλλά σε άγνωστο τόπο. Μόνος ξανά ανάμεσα σε πολλούς ομοίους μου. Το κακό πλησιάζει, το νοιώθω όλο και πιο κοντά μου να με τυλίγει και να με τραβάει μαζί του. Ξανά φάρμακα, λίγες ώρες παράταση στη ζωή. Λίγες αλλά τόσο σημαντικές. Σηκώνομαι όρθιος και βγαίνω στο φως. Άλλοι βιάζονται και δεν μου δίνουν σημασία, άλλοι γελάνε, άλλοι χαιρετάνε. Εγώ βουβός και αμίλητος προσπαθώ να κρύψω την ασθένειά μου και να ζήσω λίγο ακόμα. Γυμναστική και άλλες απλές καθημερινές εργασίες με φέρνουν όλο και πιο κοντά στο αναπόφευκτο. Η διάθεσή μου χειροτερεύει, φεύγω λίγο παραπέρα γιατί όλα αρχίζουν να με ενοχλούν οι φωνές, η φασαρία, τα γέλια. Προσπαθώ να κρυφτώ. Βρίσκω κάπου και ξεχνιέμαι για λίγο. Ηρεμώ. Οι σκέψεις φεύγουν για λίγο από το μυαλό μου. Προσπαθώ να βρω κάτι να πιαστώ για να ανακτήσω τις δυνάμεις μου. Κάποιος με χτυπάει στην πλάτη και μου λέει «ξέρεις τι πρέπει να κάνεις». Γυρνάω και βρίσκω στο χέρι μου ένα μαχαίρι. Το μυαλό μου χάνει την ηρεμία του, θολώνει, τα νεύρα μου αρχίζουν να ταράζονται. Κρατάω ένα μαχαίρι και αυτό είναι αρκετό για να ανοίξουν στο μυαλό μου οι ασκοί του Αιόλου και να σαρώσουν τα πάντα στο διάβα τους. Τα χέρια μου τρέμουν, μα αυτό ακίνητο στο χέρι μου έχει τη δική του θέληση που με καθηλώνει και περιμένει την επόμενη κίνησή μου. Διχάζομαι, θέλω να το κουνήσω αλλά όχι. Θέλω να το πετάξω αλλά όχι. Θέλω να τραυματίσω κάποιον αλλά όχι. Δύο σκέψεις αντίθετες. Πια όμως είναι η αληθινή. Σκέφτεται ο ευατός μου, σκέφτομαι και εγώ. Η απόφαση δύσκολη, δεν γνωρίζω ποιος από τους δύο μας σκέφτεται τι, δεν γνωρίζω γιατί πάντα διαφωνούμε αλλά αυτό που με τρομάζει είναι τι θα γίνει όταν συμφωνήσουμε μεταξύ μας. Το μαχαίρι παραμένει στο χέρι μου. Το σφίγγω όλο και πιο πολύ στη χούφτα μου. Νοιώθω τη λάμα του να γίνεται ένα με το χέρι μου. Τα πάντα γύρω μου μοιάζουν απειλητικά. Όλοι γίνονται εχθροί μου. Δεν υπάρχει φίλος, ακόμα και ο ευατός μου άρχισε να με προδίδει. Η αναπνοή μου κόβεται, ο αέρας λιγοστεύει. Πετώ το μαχαίρι και ψάχνω στην τσέπη για τα φάρμακά μου. Δεν είναι εκεί. Κάποιος μας πρόδωσε. Ποιος. Δεν γνωρίζω. Τα πόδια μου δεν με κρατάνε, ο βήχας πνίγει το λαιμό μου και ένα γέλιο ακούγεται που δεν είμαι σε θέση να το προσδιορίσω. Είμαι μόνος, μόνος στη ζωή, μόνος και στα μαρτύρια. Ο ευατός μου με εγκατέλειψε. Έτσι με εγκαταλείπει πάντα. Εκεί που τον χρειάζομαι, στις πιο σημαντικές αποφάσεις μένω μόνος. Εκείνος έρχεται μετά για να μου δείξει τα λάθη μου. Λάθη πολλά και αδιόρθωτα, γιατί δεν με αφήνει να τα διορθώσω. Μακάρι να με άφηνε.\nΞυπνάω στο νοσοκομείο. Ένα μηχάνημα μου δίνει αέρα. Οι πνεύμονές μου με εγκατέλειψαν. Ο ευατός μου το ίδιο. Είμαι μόνος μου. Δίπλα μου τα φάρμακά μου και ένα μαχαίρι. Τα πάντα είναι μονόδρομος. Ποτέ δεν γυρίζεις πίσω, μόνο θυμάσαι. Τώρα πια ούτε και αυτό. Ίσως έτσι είναι καλύτερα. Λόγια, εικόνες, σκέψεις, αναμνήσεις χαμένες στη λήθη της δικής μου ζωής. Πέντε μέρες έμεινα στο νοσοκομείο και ήρθε πια η ώρα να γυρίσω στο σπίτι. Οι αϋπνίες έχουν φύγει, ποιος ξέρει για πόσο καιρό όμως.\nΦόρεσα τα ρούχα μου και βγήκα από το νοσοκομείο. Ψαχούλεψα λίγο τις τσέπες μου για να δω αν ήταν όλα εκεί που τα είχα αφήσει. Κλειδιά, πορτοφόλι, εισιτήριο, φάρμακα. Εισιτήριο; Δεν θυμάμαι να είχα βγάλει κανένα εισιτήριο τις τελευταίες μέρες. Το ξετυλίγω αργά και διαβάζω πάνω του «Αμαξοστοιχία 508, Mc Cormick Special Traveling, το όνομά μου και την ώρα αναχώρησης» (ημερομηνία ταξιδίου είχε οριστεί η σημερινή).\nΗ ώρα είναι έξι παρά το απόγευμα και από τα μεγάφωνα του σταθμού ακούγεται η αναγγελία «αμαξοστοιχία 508, έτοιμη προς αναχώρηση». Ο κόσμος αδιάφορος για την αναγγελία συνεχίζει τις δουλειές του. Οι υπεύθυνοι του σταθμού δεν έχουν μπορέσει να εντοπίσουν το λάθος στην ηχογραφημένη ταινία που αναγγέλλει τα δρομολόγια, γιατί το δρομολόγιο αυτό δεν υφίσταται πραγματικά. Παρόλα αυτά, εγώ βρίσκομαι καθισμένος στη θέση 22 αυτού του παράξενου τραίνου. Χαζεύω το εισιτήριό μου και μάταια προσπαθώ να θυμηθώ πως βρέθηκε στα χέρια μου εκείνο το κιτρινισμένο χαρτάκι της ταξιδιωτικής εταιρίας. Καμία πληροφορία για την πορεία του ταξιδιού που πρόκειται να πραγματοποιήσω δεν μου είναι γνωστή. Έχω γείρει ελαφρά στην αναπαυτική μου θέση και περιμένω ανυπόμονος να αισθανθώ τους πρώτους κραδασμούς, σημάδι πως το τραίνο ξεκίνησε για το μακρινό του ή μη δρομολόγιο.\n17:58. Η ώρα πλησιάζει, αλλά το ταξίδι που περίμενα εναγωνίως αρχίζει να με τρομάζει γιατί παρατηρώ πως δεν έχει επιβιβαστεί κανένας άλλος μέχρι τώρα. Το βαγόνι αρχίζει να τρίζει και χαμένος καθώς ήμουνα στις σκέψεις μου αφήνω να γλιστρήσει από το χέρι μου το εισιτήριο που ακολουθεί και αυτό με τη σειρά του τη δική του πορεία προς το πάτωμα. Σκύβω το σηκώνω και έντρομος ανακαλύπτω πως τώρα επάνω του αναγράφεται και ο προορισμός μου. «Αυτό είναι αδύνατο» φώναξα και η φωνή μου αντήχησε στο άδειο βαγόνι. Ανοίγω το παράθυρο να με χτυπήσει λίγος αέρας και τότε είδα πόσο μακρυά είχαμε απομακρυνθεί από την Glengariff, την πόλη όπου μεγάλωσα και τόπο αναχώρησης αυτού του ταξιδιού. Το δάσος με τις κλαίουσες που πλημμύριζε το σταθμό είχε δώσει τη θέση του σε μια απέραντη θάλασσα πάνω στην οποία κινούμασταν αυτή τη στιγμή με προορισμό το νησί Gloryan. Ένα νησί τόσο φρικτό τώρα πια, που τίποτα δεν θυμίζει την αίγλη των παλαιών ημερών. Κάθομαι ξανά στη θέση μου. Τα χέρια μου πάνε ασυναίσθητα στις τσέπες μου ψάχνοντας για κάτι οικείο. Αυτή τη φορά το βρήκα. Το μαχαίρι που είχε σταθεί στο χέρι μου και με είχε κυριεύσει, πριν λίγες μέρες, ήταν τώρα μαζί μου. Φαίνεται πως αυτή τη φορά ο ευατός μου ήταν προετοιμασμένος αλλά για μια ακόμα φορά με πρόδιδε γιατί είχε αποσπάσει από εμένα τα φάρμακά μου. Μια μάχη με προδιαγεγραμμένη την ήττα μου. Πέφτω ζαλισμένος στο πάτωμα ενώ ο βήχας ροκανίζει τα σωθικά μου. Κλείνω τα μάτια μου, υποφέρω.\nΞυπνάω σπίτι μου. Πάνω στο τραπέζι ένας φάκελος με μεγάλα γράμματα που σχηματίζουν τις λέξεις «Η ΔΙΑΘΗΚΗ ΜΟΥ». Τον ανοίγω και στο μυαλό μου έρχεται η εικόνα του χεριού μου να γράφει γρήγορα σαν κάποιος να του υπαγορεύει ένα κείμενο.\n«Δεν ξέρω αν η αυριανή μέρα με βρει ζωντανό, αλλά δεν είμαι σε θέση να πω και το αντίθετο. Η κατάσταση έχει γίνει απελπιστικά τραγική αφού κάθε σημείο επαφής έχει πια χαθεί. Οποιοσδήποτε άλλος στη θέση μου θα είχε πια τρελαθεί. Εγώ ίσως τη γλίτωσα επειδή οι ιστορίες τρόμου που τόσο καιρό διαβάζω μου πρόσφεραν ένα είδος ανοσίας απέναντι στην τρέλα. Έχοντας έρθει σε επαφή με άτομα διανοητικά ταραγμένα, την έχω βιώσει σε όλο της το μεγαλείο και τη δύναμη. Για πολλούς είμαι γραφικός, για άλλους περίεργος, για άλλους τρελός. Για μένα ξεπέρασα τα όρια του λογικού, έτσι όπως το ορίζουν οι παράφρονες και όχι οι «λογικοί» ιατροί που τους παρακολουθούν. Κλείνω τα μάτια μου. Ηρεμώ. Σκέφτομαι την αγαπημένη μου που με περιμένει να γυρίσω πίσω στη ζεστή αγκαλιά της και στην ηρεμία του σπιτιού μας. Δάκρυα κατακλύζουν τα μάτια μου αλλά δεν τα ανοίγω καθώς ένας αδιόρατος τρόμος με κυριεύει. Σκέφτομαι πόσο μακρυά είμαι από το σπίτι μου και η λύπη μου είναι αβάσταχτη. Σκέφτομαι πόσο πολύ έχω τώρα την ανάγκη της, τώρα που όλα φτάνουν σε ένα τέλος. Την νοιώθω κάθε τόσο να βρίσκεται στο πλευρό μου και να με προσέχει αλλά μου στοιχίζει που εγώ είμαι εδώ φυλακισμένος και δεν μπορώ να της προσφέρω τίποτα από όσα της ορκίστηκα την ημέρα που την πρωτοείδα. Ανοίγω τα μάτια μου. Όλα επιστρέφουν πίσω σαν να μην είχαν φύγει ούτε για μια στιγμή. Ο πόλεμος, το δικαστήριο ερήμην μου, η φυλάκισή μου για το μεγαλύτερο έγκλημα που έγινε ποτέ σε πολιτισμένη κοινωνία. Η τιμωρία μου αβάσταχτη. Πολλές φορές λύγισα, έφτασα στα πρόθυρα και ξαναγύρισα, αλλά όχι πια. Τώρα είμαι ένα βήμα παραπέρα. Τους φαίνεται περίεργο που ακόμα αντέχω και συνεχίζουν ακάθεκτοι τον πόλεμο εναντίον μου. Η σωματική μου υγεία έχει κλονιστεί αρκετά, η ψυχική μου ανεπανόρθωτα. Τα όνειρά μου αρχίζουν να κλονίζονται και να καταρρέουν. Δεν υπάρχει ελπίδα πια, είναι πολύ αργά. Περιμένω μόνο το τέλος που θα με λυτρώσει από αυτή την κόλαση, την κόλαση που αυτοί ετοίμασαν για μένα. Δεν θα πέσω αμαχητί. Η τελευταία σταγόνα που θα χυθεί από το αίμα μου θα καρπίσει. Δεν θα υπάρχει λύτρωση από αυτή την τιμωρία, γιατί είναι η τιμωρία ενός παράφρονα ονειροπόλου και αυτός έχει τη δύναμη να καταφέρει τα αδύνατα. Κλείνω για μια ακόμα φορά τα μάτια και σκέφτομαι την αγαπημένη μου. Της στέλνω το πνεύμα μου βοηθό και προστάτη στη ζωή της. Ξέρω πως θα πληγωθεί όταν το μάθει αλλά δεν αντέχω άλλο μακρυά της. Αυτή με κάνει να ζω και τώρα που μου τη στερούνε αργοπεθαίνω. Δεν περιμένω να με βρει το πρωί, ούτε και θέλω. Τώρα που έκλεισα τα μάτια μου ας φύγω, απλά χωρίς να με αντιληφθεί κανείς. Ας φύγω τώρα…\nΑκούω φωνές να με καλούνε. Ανοίγω τα μάτια μου και όλα είναι ξανά εκεί. Έρχονται από πάνω μου και με καλύπτουν. Η ζημιά έγινε, κανείς δεν μπορεί να το σταματήσει τώρα. Το τέλος είναι κοντά, έτσι θέλω να ελπίζω. Η υπομονή μου εξαντλήθηκε. Έχασα τις επαφές μου με τη Μητέρα-Φύση γιατί φοβόμουν ότι μέσω εμένα θα πάθαινε κακό εκείνη. Καλύτερα να φύγω τώρα που έχω ακόμα δυνάμεις και μπορώ να το κάνω σωστά, χωρίς να τραυματίσω κάποιον από αυτούς που με χρειάζονται.\n-Όχι! Δεν είναι δυνατόν! Φώναξα και πετάχτηκα επάνω.\nΕίχα αποκοιμηθεί επάνω στον υπολογιστή αλλά ένα φριχτό όνειρο με έκανε να ξυπνήσω βίαια και να φωνάξω. Το μυαλό μου βαρύ και θολό γεμάτο σκέψεις που δεν έπρεπε, μου προκαλούσε αφόρητο πόνο. Η αναπνοή μου βαριά και κοφτή δήλωνε το μέγεθος της αγωνίας που με κυρίευε. Σηκώθηκα τόσο απότομα όσο είχα ξυπνήσει και έτρεξα στο μπάνιο για να ρίξω λίγο νερό στο πρόσωπό μου μήπως και καταφέρω να διώξω μακρυά τις σκέψεις που τρύπωσαν μέσα μου. Άνοιξα τη βρύση και έβαλα το κεφάλι μου από κάτω. Το νερό έτρεχε κρύο στο νιπτήρα όμως εγώ το ένοιωθα καυτό πάνω μου. Έπρεπε να κοιτάξω. Έπρεπε να δω πως έμοιαζε το πρόσωπό μου. Τους τελευταίους έξι μήνες δεν είχα το κουράγιο να με κοιτάξω, αλλά τώρα το νοιώθω, το ξέρω, έπρεπε να βρω το θάρρος να δω πως έμοιαζα. Η τελευταία μάχη που είχα δώσει με τον ευατό μου, μου είχε αφήσει ανεξίτηλα σημάδια που είχαν αλλοιώσει τα φυσικά χαρακτηριστικά μου. Οι άλλοι δεν το βλέπανε, εγώ όμως το ένοιωθα να με παραμορφώνει.\nΠροσπάθησα να σηκώσω το κεφάλι μου, να βρω τη δύναμη να κοιτάξω αλλά μάταια,, είχα παγώσει. Οι μύες μου δεν αντιδρούσαν, είχαν πάψει να έχουν κάθε επαφή με το συνειδητό σε μια προσπάθεια να σταματήσουν το αναπόφευκτο. Τα μάτια μου κοιτούσαν το νερό που γλιστρούσε από το νιπτήρα και χάνονταν στο σκοτεινό κόσμο του θανάτου. Η όρασή μου άρχισε να θολώνει καθώς τα φώτα καλύπτονταν σιγά σιγά από το μαύρο πέπλο που εμφανίζεται στους στρατιώτες πριν την τελική μάχη. Σημάδι του θανάτου που έρχεται για την τελική αναμέτρηση, ένας θα ζήσει ένας θα πεθάνει! Έμεινα αρκετή ώρα εκεί χωρίς να καταφέρω τελικά να κοιτάξω στον καθρέφτη. Μου ήταν αδύνατο. Ίσως γιατί δεν ήθελα να δω εάν αυτό που ονειρεύτηκα ήταν πράγματι αλήθεια.\nΓύρισα στο δωμάτιο κρατώντας τα φώτα κλειστά, φοβούμενος τις σκιές που δημιουργεί το φώς. Όλα ήταν όπως τα άφησα. Το κρεβάτι στρωμένο, διάφορα βιβλία σκόρπια πεταμένα εδώ και εκεί και ο υπολογιστής μου ανοιχτός, πάνω στο γραφείο που υπήρχε μπροστά από το μοναδικό παράθυρο που είχε το δωμάτιο. Κάθισα στην καρέκλα και κοίταξα προς τα έξω. Το φεγγάρι ήταν δύο ημερών και η λάμψη του πολύ λιγοστή για να φωτίσει τα σκοτεινά σοκάκια που υπήρχαν γύρω από το σπίτι μου. Παντού απλωνόταν μια μαύρη σκιά που κάλυπτε την πόλη και σε έκανε να ανατριχιάζεις. Έμεινα αρκετή ώρα εκεί κοιτάζοντας έξω και ηρεμώντας από τον εφιάλτη που είχα δει νωρίτερα.. Ηρέμησα! Γύρισα προς τον υπολογιστή μου για να τελειώσω το κείμενο που ξεκίνησα να γράφω λίγο πριν με πάρει ο ύπνος.\n«Ονειρικές σκέψεις… Είναι αυτές οι στιγμές που πιάνω το πληκτρολόγιο μη ξέροντας πώς να βγάλω στην επιφάνεια όλα όσα κρύβονται από κάτω. Το μέσα και το έξω είναι Ένα, με όλη τη σημασία της λέξης. Πώς να ξεκόψεις αυτό το ανείπωτο σύνολο από τον εαυτό του; Πώς να το τεμαχίσεις για χάρη της άχαρης επικοινωνίας; Και σε τελική ανάλυση γιατί να το κάνεις;\nΚαλησπέρα κύριε Στήβενσον. Βλέπω άλλαξες όνομα, δεν θες να έχεις πια καμία σχέση μαζί μου; Όμως εγώ σε θυμάμαι και σε θυμάμαι καλά. Δεν σου ’φτάσαν όλοι οι ουρανοί του κόσμου; θέλησες και κάτι παραπάνω. Αυτό το κάτι σου ξαναχτυπάει την πόρτα και ήρθε για την πληρωμή, μόνο που τώρα δεν θα καταλήξουμε να παλεύουμε με πληκτρολόγια και λέξεις, με συντακτικό και ορθογραφία… αλλά τώρα πια σώμα με σώμα. Είμαι πιο δυνατός και έχω έρθει για τη σφαγή. Αυτή που μου χρωστάς τόσους μήνες τώρα. Το κύμα βράζει μέσα μου και δεν θα αργήσει να σε παρασύρει.\nΚρύβεσαι, φοβάσαι, με αποφεύγεις αλλά το ξέρεις πως χωρίς εμένα δεν υπάρχεις κι όλα εκείνα τα μικρά και τα μεγάλα που ταλανίζανε το φτωχό σου μυαλό, όσο έλειπα, βλέπεις πόσο γελοία φαντάζουν τώρα; …\n… Το μεγάλο και απέραντο σύμπαν σε όλο του το μεγαλείο! Η λεπτή διαχωριστική γραμμή μιας χοάνης που σημαίνει θάνατο και ζωή ταυτόχρονα. Η ζωή μου που ξεπηδά από τον καθρέφτη σαν αντικρίσεις τον εαυτό σου, θέλει να σε καταπιεί. Με καταπίνεις και σε καταπίνω δηλητηριάζοντας ο ένας τον άλλο για μια στιγμή, που ο πόνος της όμως θα κρατήσει για πάντα. Μα, το φαρμάκι σου δεν είναι αρκετό πια για να με ξεκάνει. Άφησες τη δύναμή σου να χαθεί γιατί φοβήθηκες να δεις αυτό που έγινες, αυτό που πάντα ήσουν. Βυθίζω το χέρι μου μέσα στον καθρέφτη και ένας παλιός και γνώριμος κόσμος εμφανίζεται πίσω του. Σε βλέπω μπροστά στο νιπτήρα κίτρινο να ανασαίνεις βαριά και να φαίνεσαι έτοιμος να καταρρεύσεις. Σε πιάνω από το χέρι και σε τραβάω μέσα. Τραβιέσαι, χάνεσαι, τρικλίζεις! Ξέρεις πως είμαι εγώ. Με νοιώθεις το ξέρω. Μάθε λοιπόν τι πρόκειται να συμβεί, μάθε πως θα γραφτεί το τέλος.\nΟ καθρέφτης είναι η πύλη, είναι η είσοδος και σε προκαλώ να ανακαλύψεις τον κόσμο που υπάρχει πίσω από αυτήν. Μπες μέσα του και ταξίδεψε στο κενό, άσε το χώρο να σε παρασύρει μαζί του μέχρι την χρυσή παραλία που συναντηθήκαμε για πρώτη φορά. Θυμάσαι; Τα ασημένια νερά που αντανακλούσαν τον γαλαζωπό ήλιο, τα χρώματα της ίριδας που έπαιζαν πάνω στον ορίζοντα, τον αέρα που μύριζε γιασεμί και βανίλια και σε ξεσήκωνε να αναζητήσεις το άγνωστο. Αλήθεια θυμάσαι; Μην απαντάς ξέρω τι σκέφτεσαι γιατί εγώ είμαι εσύ και εσύ εγώ.\nΉρθε η ώρα. Ετοιμάσου. Αρκετά σε περίμενα. Τώρα θα γραφτεί το τέλος. Το νιώθεις;\nΕίναι η άμμος που αρχίζει να σε καταπίνει, μέχρι να βουλιάξεις ολότελα και να μην μπορείς να πάρεις ανάσα. Θα νοιώσεις την αναπνοή σου όλο πιο λιγοστή και πιο βαριά ώσπου να σταματήσει τελείως δηλώνοντας το χαμό σου, το θάνατό σου εκεί ακριβώς, μπροστά στην οθόνη καθώς θα ανακαλύψεις ότι εγώ χτυπάω τα πλήκτρα με μανία, και είναι η Μανία μου τέτοια που τα κάνει όλα αυτά πραγματικότητα!»\nΔεν είναι αλήθεια, δεν μπορεί να είναι αλήθεια, φώναξα! Αφού τον σκότωσα. Πως γίνεται. Πριν έξι μήνες ήταν θυμάμαι όπου γράφτηκε η τελευταία πράξη του δράματος. Πριν έξι μήνες τον σκότωσα. Πως τώρα εμφανίζεται πάλι; Από πού έρχεται; Ποιος τον κάλεσε;\nΉρθε για ακόμα μια φορά να στοιχειώσει τα όνειρά μου, πιο δυνατός από ότι πριν, γιατί τώρα τον νοιώθω έντονα μέσα μου να μου κυριεύει το νου και να με ξεσκίζει αποκτώντας σιγά σιγά όλο και περισσότερο έλεγχο επάνω στο σώμα μου.\nΤίποτα δεν είναι τυχαίο! Τα σημάδια του αρχίζουν να φαίνονται πάνω μου. Ζαλίζομαι. Αναπνέω όλο και πιο δύσκολα. Το αίμα μου το νοιώθω πύρινο πια, να περνάει και να καίει τις φλέβες μου. Αισθάνομαι ότι δεν μου έχουν μείνει δυνάμεις να τον παλέψω. Και πώς να έχω άλλωστε αφού εγώ δεν έχω αναρρώσει πλήρως από την προηγούμενη μάχη μας ενώ αυτός είναι πιο δυνατός.\nΕίναι πολύ πιο δυνατός!\nΤα όνειρα! Τα όνειρα!\nΤώρα αρχίζω και θυμάμαι, έτσι τον νίκησα. Τα όνειρα μου, πότε δεν κατάφερε αυτός να τα πολεμήσει. Εκεί!, εκεί έγινε η τελική μάχη και εκεί τον νίκησα διώχνωντάς τον μακρυά χωρίς ελπίδα να γυρίσει.\nΑλλά γύρισε και τώρα πια με καλεί μέσα από τα ονειρά μου. Δεν ξέρω πως. Τον νοιώθω να μου ψιθυρίζει σκέψεις που δεν είναι δικές μου. Τον νοιώθω μέσα στο κεφάλι μου να γυρνάει και να με γεμίζει πόνο, άλλωτε πίσω από τα μάτια και άλλωτε βαθιά μέσα στο μυαλό μου. Τον νοιώθω σε κάθε ανάσα μου που βγαίνει τώρα πια, όλο και πιο δύσκολα. Ήρθε και αυτή τη φορά θέλει αυτός να είναι ο νικητής.\nΑνοίγω το συρτάρι να βρω τα χάπια που μου είχαν δώσει οι γιατροί, καθησυχάζοντάς με ότι δεν είχα κάτι σοβαρό, όμως εκείνοι δεν ήξεραν. Δεν ήθελα να μάθουν. Βρήκα τα χάπια αλλά δίπλα τους βρήκα και το μαχαίρι που είχα μαζί μου στην προηγούμενη μάχη μου εναντίον του. Δεν ξέρω γιατί το κράτησα αλλά μου ήταν αδύνατο να μπορέσω να το αποχωριστώ. Το παίρνω στο χέρι μου και ίδιες εικόνες με τότε έρχονται στο μυαλό μου.\nΠιάνω το μαχαίρι και αυτό είναι αρκετό για να με κλονίσει τόσο ψυχικά όσο και σωματικά. Το μυαλό μου χάνει την ηρεμία του, πνίγεται από σκέψεις αλλόκοσμες και απεχθείς που τεντώνουν τα νεύρα μου και τα κάνουν να ταλαντώνονται άτσαλα πλησιάζοντας όλο και πιο πολύ στα όριά τους. Τα χέρια μου τρέμουν, αλλά το μαχαίρι μένει εκεί, ακίνητο και στιβαρό σαν να είναι δεμένο πάνω τους με μια δική του θέληση που με καθηλώνει και περιμένει την επόμενη κίνησή μου. Προσπαθώ να το πετάξω αλλά το νοιώθω να σφίγγει όλο και πιο πολύ στη χούφτα μου. Αισθάνομαι τη λάμα του καυτή να μπαίνει μέσα στο χέρι μου αλλά η απουσία του πόνου είναι που με τρομάζει πιο πολύ από όλα. Το μαχαίρι και εγώ ενωθήκαμε, είμαστε πια ένα. Έτοιμοι ή όχι δεν έχει σημασία, τα πιόνια έχουν στηθεί και το παιχνίδι είναι έτοιμο να ξεκινήσει.\nΜα, τώρα θυμήθηκα!, το μαχαίρι αυτό δεν προορίζεται για μένα, δεν μπορεί να μου προξενήσει κακό, όχι σε μένα αλλά εκείνος το τρέμει. Το φοβάται γιατί επάνω του έχει δύναμη και μπορεί να τον σκοτώσει. Όχι όμως όσο είμαστε στο δικό μου κόσμο. Εδώ δεν μπορεί να του κάνει τίποτα. Πρέπει να πάω εγώ να τον βρω, τώρα, πριν να είναι πολύ αργά. Όμως υπάρχει μόνο ένας τρόπος να μπω εκεί που είναι αυτός αλλά αυτό μου είναι αδύνατο. Έξι μήνες τώρα δεν είχα το κουράγιο να μπω εκεί και να βεβαιωθώ πως είναι νεκρός και τώρα με καλεί εκεί για να τον αντιμετωπίσω σώμα με σώμα.\nΠρέπει να μαζέψω δυνάμεις. Πρέπει να βρω το θάρρος να κοιτάξω. Πρέπει να μπω εκεί μέσα και να βγω νικητής εάν θέλω να ζήσω. Αυτή τη φορά δεν θα υπάρξει γυρισμός, το ταξίδι έχει ξεκινήσει και η πορεία έχει διαγραφεί. Βγαίνω από το δωμάτιο και κατευθύνομαι προς το υπόγειο. Πέντε όροφοι με χωρίζουν από τη αποθήκη όπου έχω κρύψει τον καθρέπτη που αποτελεί την πύλη για τον ονειρικό κόσμο που έχει εισβάλει στη ζωή μου. Ζαλίζομαι! Παραπατάω στις σκάλες καθώς τα πόδια μου έχουν αρχίσει να μην με βαστάνε. Τα βήματά μου γίνονται όλο και πιο άτσαλα μέχρι που στο τέλος πέφτω και χάνω τις αισθήσεις μου. Τον βλέπω, είναι λίγα μέτρα πιο δίπλα. Με κοιτάει και γελάει δυνατά. Ακούω τη φωνή του να μου λέει, «αν νομίζεις ότι μπορείς να με νικήσεις σκέψου το καλά γιατί εγώ έχω τον έλεγχο του κορμιού σου. Είσαι ανίσχυρος μπροστά μου ενώ εγώ όπως βλέπεις έχω τη δύναμη να σε εξοντώσω ανά πάσα στιγμή.»\nΑρχίζω να συνέρχομαι. Προσπαθώ να καταλάβω που βρίσκομαι μα η όρασή μου δεν έχει καθαρίσει ακόμα. Γύρω μου, ένα άσπρο φως με πλημμυρίζει, μια ζεστασιά και μια γαλήνη που διαπερνάει όλα το σώμα μου. Είναι όλα τόσο ωραία. Μακάρι να έμενα εκεί για πάντα, μακρυά από αυτόν τον άλλο που εισέβαλε ξανά στη ζωή μου. Περίμενε! Νομίζω ότι ακούω φωνές. Πράγματι! Ακούω φωνές, εκεί στο βάθος, αχνά αλλά είναι εκεί. Ακούω να φωνάζουν το όνομά μου. Πρέπει να πάω προς τα εκεί. Έρχομαι!….\n… Όλα σκοτείνιασαν, σειρήνες ακούγονται ακριβώς από πάνω μου. Κάποιος φωνάζει το όνομά μου και μια ηλεκτρική εκκένωση διαπερνά το κορμί μου. «Μπιπ! Μπιπ! Εντάξει έχουμε σφυγμό, θα τα καταφέρουμε μέχρι το νοσοκομείο».\nΑνοίγω τα μάτια μου. Είμαι ξαπλωμένος σε ένα κρεβάτι νοσοκομείου. Γνώριμη εικόνα που δεν με ξαφνιάζει καθόλου. Για μια ακόμα φορά προδόθηκα. Όχι όμως δεν θα παραδώσω έτσι εύκολα τα όπλα. Πρέπει να φύγω, πρέπει να τον κυνηγήσω, να αποτελειώσω αυτό που ξεκίνησα πριν καιρό. Αυτή τη φορά όμως θα είναι το τέλος, πρέπει να βρω τη δύναμη να τον νικήσω. Πως! ……\n… Δεν μπορώ άλλο να σκεφτώ, έχω αρχίσει να κουράζομαι. Είμαι εξαντλημένος, αλλά δεν πρέπει να κοιμηθώ. Δεν πρέπει να με βρει ο άλλος εδώ, να γνωρίζει τις αδυναμίες μου γιατί τότε η νίκη του θα είναι βέβαιη. Πρέπει να βρω τρόπο να φύγω από εδώ και να πάω να τον πολεμήσω τώρα που υπάρχει λίγη δύναμη μέσα μου.\nΗ πόρτα του δωματίου μου ανοίγει και μια νοσοκόμα μου αλλάζει τον ορό.\n- «Μην ανησυχείτε κύριε Χάριταν, όλα θα πάνε καλά, ηρεμίστε τώρα και σε λίγο θα περάσω να σας ξαναδώ. Ο ορός αυτός θα σας βοηθήσει να χαλαρώσετε και να κοιμηθείτε.»\n- Μα δεν καταλαβαίνετε, δεν πρέπει να κοιμηθώ όχι ακόμα τουλάχιστον. Βγάλτε τον ορό, βγάλτε τον είπα, βγάλτε!!!\n« - Γεια σου λοιπόν κ. Στήβενσον, πως είσαι? Δεν σε βλέπω και πολύ καλά. Νομίζεις ακόμα πως μπορείς να με σκοτώσεις? Δεν βαρέθηκες τόσα χρόνια να προσπαθείς.\n- Όχι! πρέπει να πεθάνεις, δεν πρέπει να έχεις ζωή. Αρκετά με βασάνισες όλα αυτά τα χρόνια. Μετανιώνω που σε ελευθέρωσα τότε. Αλλά βλέπεις σε είχα ανάγκη, μόνος μου δεν θα μπορούσα ποτέ να το ξεπεράσω, θα είχα τρελαθεί όπως λένε σήμερα οι υπόλοιποι άνθρωποι. Ποιος ξέρει ίσως να ήταν καλύτερα έτσι. Εγώ στο άσυλο αλλά εσύ δεν θα είχε βγει.\n- Τώρα όμως αυτό έγινε και ήρθε η ώρα να πληρωθώ, το ξέρεις πως θα γινότανε αυτό κάποια στιγμή αλλά προτίμησες να ξεφύγεις και να αρνηθείς την πληρωμή. Λοιπόν ήρθε η ώρα να πληρώσεις και ξέρεις πολύ καλά τι θέλω.\n- Ξέρω αλλά δεν θα το πάρεις τόσο εύκολα.\n- Πολύ πιο εύκολα από όσο φαντάζεσαι. Αλλά σε συμβουλεύω να μην παλέψεις άλλο γιατί θα πονέσεις ακόμα πιο πολύ και δεν θέλω να σου κάνω άλλο κακό, άλλωστε είμαστε το ίδιο πρόσωπο. Εσύ είσαι εγώ και εγώ είμαι αυτό που αρνείσαι να δεις, ο πραγματικός σου ευατός, πανίσχυρος και γεμάτος σοφία που δεν μπορεί να τον σταματήσει τίποτα τώρα πια. Ούτε καν το μαχαίρι που έχεις κρυμμένο στο σακάκι σου. Δεν το φοβάμαι πια, δεν μπορεί να μου κάνει κακό.\n- Αφού προορίζεται για σένα, αν θυμάσαι καλά δημιουργηθήκατε μαζί. Το μαχαίρι συμπληρώνει εσένα και εσύ αυτό και όταν ενωθείτε θα ξαναγίνεται πάλι αυτό το οποίο ήσασταν πριν σε καλέσω.\n- Κάνεις λάθος γέρο φίλε μου. Δεν διάβασες όλο το βιβλίο. Το μαχαίρι είναι προέκταση δικιά μου και όχι συμπλήρωμά μου. Όταν λοιπόν ενωθώ με αυτό θα γίνω αυτό που πάντα ήμουν και αυτό το χρωστάω σε σένα που με κάλεσες. Δεν υπάρχει τρόπος να με σκοτώσεις.\n- Λες ψέματα!\n- Απεναντίας, μπορώ να στο αποδείξω. Δώσε μου το μαχαίρι και δες να μεταμορφώνομαι σε αυτό που είσαι προορισμένος να γίνεις. Ο κυρίαρχος δαίμονας του νησιού Γκλόριαν.\nΤο χέρι μου ψάχνει στην τσέπη του σακακιού μου για το μαχαίρι. Είναι εκεί. Δεν έχω τη δύναμη να τον παλέψω. Η ήττα μου ήταν προδιαγεγραμμένη. Δεν έχει νόημα πια να πολεμήσω.\n- Πάρ’ το. Έχασα. Ας τελειώνουμε ήσυχα.\nΜια λάμψη με τύφλωσε την στιγμή που πήρε το μαχαίρι στα χέρια του. Γύρισα το πρόσωπό μου αλλά νιώθω ακόμα το φως να με τυφλώνει. Στα αυτιά μου έρχεται ο ήχος από κύματα, ενώ οι πνεύμονές μου γεμίζουν με ένα συνοθύλεμα από βανίλια και γιασεμί. Ανοίγω τα μάτια μου και παρόλο που βλέπουν ακόμα θολά μπορούν να ξεχωρίσουν την πανδαισία χρωμάτων που επικρατεί στον ορίζοντα.\nΑρχίζω να θυμάμαι. Είναι το νησί Γκλόριαν. Σε εκείνη την παραλία δίπλα στα παλιά ερείπια βρήκα το βιβλίο που δυόμιση χρόνια τώρα με στοίχειωσε. Σε αυτό το βιβλίο διάβασα για τον δαίμονα που έσπερνε πόνο και δυστυχία σε ολόκληρο το νησί.\nΚαι τώρα πια ο δαίμονας είναι πάλι ζωντανός,\nεγώ τον έφερα στη ζωή,\nεγώ είμαι ο δαίμονας\nκαι θα τελειώσω αυτό που ξεκίνησα χιλιάδες χρόνια πριν!\nΔεν είμαι σε θέση να πω τίποτα άλλο, η φυγή έχει ήδη αρχίσει.\nΔεν είμαι εγώ. Οι σκέψεις αυτές δεν ανήκουν σε μένα. Δεν μπορεί να ανήκουν.\nΑυτά ήταν τα τελευταία λόγια του πριν συμβεί το μοιραίο. Κανείς ποτέ δεν κατάλαβε πως ένας τόσο φιλήσυχος άνθρωπος έφτασε σε τέτοιο σημείο. Κανείς δεν κατάλαβε τι ήταν αυτό που τον βασάνιζε. Άλλοι είπαν λάθη του παρελθόντος, άλλοι είπαν δαίμονες που στοιχειώνουν τα όνειρα, άλλοι πως απλά τρελάθηκε. Κανείς ποτέ δεν έμαθε τη αλήθεια. Κανείς δεν έμαθε τι συνέβαινε μέσα στο μυαλό αυτού του ανθρώπου και τον ώθησε να φτάσει τόσο μακρυά ξεπερνώντας οποιαδήποτε όρια έχει θέσει ποτέ ανθρώπινος νους. Γιατί να διαλέξει τη λύση αυτή παραμένει ένα μυστήριο. Η αλήθεια είναι πως η λύση αυτή δεν έλυσε τίποτα απλά σταμάτησε μια κατάσταση, κάτι που έπρεπε να γίνει από καιρό αλλά δεν το τολμούσε, χωρίς να ξέρει ούτε ο ίδιος το γιατί. Η αλλαγή αυτή δεν έγινε αμέσως αισθητή. Χρόνια ολόκληρα τον κατέτρωγε ώσπου έπεσε και η τελευταία ελπίδα που μπορεί να προβάλει κάποιος, τα όνειρα. Τα όνειρά του δηλητηριάστηκαν. Η μόνη του ελπίδα που δεν μπόρεσε να του στερήσει κανένας κατακρεουργήθηκε. Δεν έμεινε τίποτα να ελπίζει. Οι αισθήσεις του είχαν παραμορφωθεί και τον είχαν μετατρέψει σε κάτι απαίσιο, για τον ίδιο που το ένοιωθε, οι έξω όμως δεν είχαν ιδέα. Δεν γνώριζαν τίποτα για τη μάχη. Δεν γνώριζαν τους αντιπάλους παρά μόνο έμαθαν τον ηττημένο και ένα σημείωμα που δεν άφηνε αμφιβολία πως κάτι τραγικό είχε συμβεί μέσα στο μυαλό αυτού του ανθρώπου.\n… μπορεί άλλος,\nτο σίγουρο είναι πως έχασα,\nη νίκη ποτέ δεν ήταν δυνατή, υπήρχε προδότης,\nεγώ με πρόδωσα».\nΑυτό ήταν και το μόνο που σκαλίστηκε πάνω στον τάφο του. Τίποτα άλλο, ούτε και το όνομά του. Έτσι ήθελε. Έτσι έπρεπε να γίνει.\nΤο πιστοποιητικό θανάτου έγραφε: καθηγητής Stevenson, απεβίωσε στις 13 Φλεβάρη 2006 από καρκίνο.\n* σημείωση: η εικόνα ανοίγματος του παρόντος άρθρου είναι δημιουργία του lydyzze. ________________________________\nCopyright 2009 Fantasy Gate - Η Ελληνική Μητρόπολη της Φαντασίας: Η νικη ποτε δεν ηταν δυνατη | Based on Gamezine Template, modified by Cahaya Biru | Logos, banners and


histopia: Μαρτίου 2016\nΗ προβοκάτσια για το Κατίν, αυτό το γκαιμπελικό «πες – πες κάτι θα μείνει», διαρκεί πολλές δεκαετίες. Τη συκοφαντία την αναπαράγει ακόμα και η Ρωσία (του Πούτιν...). Στη συκοφαντία έχουν συμμετάσχει πολλοί και διάφοροι όλα αυτά τα χρόνια – και στην Ελλάδα. Και πάντα βρίσκονται οι πρόθυμοι να τη συνεχίζουν - και στην Ελλάδα. Το δικαίωμά τους στον αυτοεξευτελισμό, όπως έχουμε τονίσει και παλιότερα, είναι αναφαίρετο..\nΑναρτήθηκε από raskolnikov στις Κυριακή, Μαρτίου 06, 2016 0 σχόλια Σύνδεσμοι σε αυτήν την ανάρτηση


Καλύτερος φίλος του Πάνου Καμμένου ο… ΣΥΡΙΖΑ – News-Now\nby news-now June 2, 20189:28 am\nΚάποιοι φάνηκαν να εκπλήσσονται. Κάποιοι άλλοι δεν έδωσαν μεγάλη σημασία. Το πολιτικό συμπέρασμα είναι όμως ξεκάθαρο και δεν επιδέχεται καμίας αμφισβήτησης.\nΟ λόγος για την απόλυτη και ευθεία κάλυψη που παρείχε ο ΣΥΡΙΖΑ στον Πάνο Καμμένο για τις αναρτήσεις του στο Twitter, σε ένα θέμα που ασφαλώς και προσφερόταν για αποστασιοποίηση του κυβερνώντος κόμματος από τους ΑΝΕΛ, μία κίνηση που θα είχε εύκολα και «ιδεολογικό» μανδύα.\nΤα γεμάτα ένταση και εκτός πολιτικής «λογικής» tweet του προέδρου των ΑΝΕΛ, με τα οποία απάντησε στην πολιτική επιλογή της ΝΔ να μεταφέρει το πρόσφατο ταξίδι του στο Μονακό, στο κοινοβούλιο θα μπορούσαν κάτω από διαφορετικές συνθήκες να αποτελέσουν μία πρώτης τάξης ευκαιρία για τον ΣΥΡΙΖΑ, να ξαναθυμίσει την μεγάλη ιδεολογική απόσταση που χωρίζει τους δύο κυβερνητικούς εταίρους.\nΜία επιλογή άλλωστε που ανά τακτά χρονικά διαστήματα γίνεται, εξυπηρετώντας αμφότερους. Αυτή τη φορά όμως ο ΣΥΡΙΖΑ επέλεξε τον ακριβώς αντίθετο δρόμο. Την οδό της πλήρους κάλυψης του υπουργού Άμυνας και μάλιστα από τον ίδιο τον κυβερνητικό εκπρόσωπο.\nΟ Δημήτρης Τζανακόπουλος κατά τη διάρκεια συνέντευξης στο κανάλι «Ε» αναφέρθηκε στο ταξίδι που έκανε ο υπουργός Άμυνας στο Μονακό. Ο κ. Τζανακόπουλος δικαιολόγησε την αντίδραση του Πάνου Καμμένου μέσω Twitter, λέγοντας συγκεκριμένα: «Είναι δίκαιη η οργή του. Ο τρόπος που τοποθετείται είναι γνωστός. Του έχει ασκηθεί κατά την γνώμη μια άδικη κριτική και απαντά με τον τρόπο που εκείνος θεωρεί ότι μπορεί να εκφράσει και την οργή και την αγανάκτησή του. Ο κ. Καμμένος έχει αποδείξει ότι δεν έχει κανένα πρόβλημα να κατέβει από το σαλόνι στο αλώνι».\nΟι θετικές δηλώσεις από το κυβερνών κόμμα όμως για τα tweet του προέδρου των ΑΝΕΛ, τα οποία προφανώς και υπερέβησαν τα εσκαμμένα, δεν σταματούν εδώ. Η συνέχεια ήρθε από τη βουλευτή του ΣΥΡΙΖΑ Εύη Καρακώστα, η οποία μάλιστα έσπευσε σε τηλεοπτική εκπομπή του SBC, να υπερασπιστεί το ταξίδι του υπουργού λέγοντας πως «δεν μπορούμε να του απαγορεύσουμε να πάει και διακοπές».\nΗ αλήθεια είναι πάντως πως ο όρος «διακοπές» είναι μάλλον αποτέλεσμα «κακής ενημέρωσης» της κυρίας Καρακώστα, αφού όπως έχει πει ο κ. Καμμένος ήταν ένα ανεπίσημο ταξίδι που περιελάμβανε συνάντηση με αρχηγό κράτους.\nΤο ερώτημα λοιπόν που τίθεται είναι ξεκάθαρο: Τί οδήγησε το Μέγαρο Μαξίμου και προχώρησε σε αυτή την τόσο ένθερμη υποστήριξη του Πάνου Καμμένου; Αυτό που αποδεικνύεται είναι ότι παρά τις όποιες ιδεολογικές ή άλλες διαφορές που έχουν ΣΥΡΙΖΑ και ΑΝΕΛ η απόφαση που έχουν πάρει Τσίπρας Καμμένος είναι δεδομένη και δύσκολα θα αλλάξει. Ο ένας θα στηρίζει τον άλλο, ειδικά σε μία περίοδο που ουσιαστικά ο χρόνος μετρά αντίστροφα για τις εθνικές κάλπες. Χώρος για τριβές και ενδοκυβερνητικές διαφωνίες δεν υπάρχει, κάτι που γίνεται αντιληπτό και από τους δύο. Ας μην υπάρχει λοιπόν καμία αμφιβολία. Οσο η κατάσταση θα δυσκολεύει και η πολιτική ένταση θα ενισχύεται, τόσο θα γίνεται κατανοητό πως ο καλύτερος φίλος του Πάνου Καμμένου δε θα είναι κανείς άλλος από τον ΣΥΡΙΖΑ. Άλλωστε όπως ο ίδιος ο Πάνος Κάμμενος έχει πει: «Με τον Αλέξη Τσίπρα θα πάμε μέχρι τέλους…». Μία υπόσχεση που θέλει να κρατήσει…\nΤου Γιάννης Κ. Τρουπής – liberal.gr


Κοροναϊός : Έντονος προβληματισμός για τα εισαγόμενα κρούσματα - Greek Daily\nΚοροναϊός : Έντονος προβληματισμός για τα εισαγόμενα κρούσματα\nΜε αγωνία για εισαγόμενα κρούσματα κοροναϊού, παρακολουθούν η κυβέρνηση και οι αρμόδιοι φορείς το άνοιγμα των αεροδρομίων της χώρας και την επίσημη έναρξη της τουριστικής περιόδου.\nΗ κυβέρνηση ρίχνει το βάρος στους ελέγχους που γίνονται καθημερινά σε αεροδρόμια, λιμάνια και οδικά σύνορα, ενώ ανοικτό το ενδεχόμενο λήψης μέτρων σε τοπικό επίπεδο, αν παρατηρηθεί αύξηση κρουσμάτων σε κάποια περιοχή ή περιοχές. Σε περίπτωση που σημειωθεί αύξηση κρουσμάτων σε μεγαλύτερη έκταση, μελετάται ακόμα και η αλλαγή ταξιδιωτικών οδηγιών, αν χρειαστεί.\nΣύμφωνα με τα στοιχεία του Εθνικού Οργανισμού Δημόσιας Υγείας από το προηγούμενο Σάββατο 27/6 έως χθες Παρασκευή 3/7, τα συνολικά κρούσματα αυξήθηκαν στα 3486 από 3343. Την ίδια στιγμή στην επίσημη επιδημιολογική έκθεση του ΕΟΔΥ, τα συνδεόμενα με ταξίδι κρούσματα διαμορφώθηκαν την Παρασκευή στα 799 από 745. Φαίνεται δηλαδή ότι είχαμε 54 νέα εισαγόμενα κρούσματα. Η διαφορά από τα 51 αποδίδεται ότι αυτά αναγνωρίστηκαν μεταγενέστερα από την αρχική καταγραφή τους.\nΤα δε κρούσματα που δεν σχετίζονται ούτε με ταξίδι ούτε με άλλο γνωστό κρούσμα ή είναι ακόμα υπό διερεύνηση αυξήθηκαν επίσης στα 28. Ο αριθμός θεωρείται μικρός αλλά από την άλλη ανησυχεί. Σύμφωνα με την επιστημονική κοινότητα, θεωρείται κόκκινος συναγερμός η εμφάνιση περί των 5 «ορφανών» κρουσμάτων τη μέρα.\nΗ γεωγραφική κατανομή των νέων κρουσμάτων είναι η εξής: 1 στις Σέρρες, 1 στην Κοζάνη, 7 στην Ξάνθη, 3 στη Λάρισα, 1 στον Έβρο, 1 στην Πιερία, 1 στην Κάρπαθο και 13 εισαγόμενα.\nΟ συνολικός αριθμός των κρουσμάτων είναι 3486, εκ των οποίων το 54.8% άνδρες αφορά άνδρες.\n799 (22.9%) θεωρούνται σχετιζόμενα με ταξίδι από το εξωτερικό και 1922 (55.1%) είναι σχετιζόμενα με ήδη γνωστό κρούσμα.\n8 συμπολίτες μας νοσηλεύονται διασωληνωμένοι. Η διάμεση ηλικία τους είναι 60 ετών. 4 (50.0%) είναι γυναίκες και οι υπόλοιποι άνδρες. To 87.5% έχει υποκείμενο νόσημα ή είναι ηλικιωμένοι 70 ετών και άνω. 119 ασθενείς έχουν εξέλθει από τις ΜΕΘ.\nΟ πρωθυπουργός του Ισραήλ, ο Ναφτάλι Μπένετ, ανακοίνωσε χθες Σάββατο ότι η κυβέρνησή του θα απαγορεύσει για 14 ημέρες την είσοδο στην επικράτεια σε...\nΓιώργος Καραϊβάζ – Συγκλονίζει ο γιος του – «Το τελευταίο δώρο που θα κάνω στον πατέρα μου είναι…»\nΟ Δημήτρης Καραϊβάζ, γιος του αδικοχαμένου δημοσιογράφουΓιώργου Καραϊβάζ με την επιστολή που επέλεξε να γράψει για τον πατέρα του που σήμερα θα γιόρταζε τα 53α γενέθλιά του. «Είμαι...\nΚαιρός – Πού θα βρέξει – Έρχεται σκόνη από την Αφρική\nΦθινοπωρινός και βροχερός παραμένει και σήμερα ο καιρός, ενώ στα νότια θα υπάρχει… επέλαση σκόνης από την Αφρική. Σύμφωνα με την ΕΜΥ, από το...


Βαρκελώνη: «Ως εδώ» είπαν οι κάτοικοι στους μεθυσμένους τουρίστες | Euronews\nΒαρκελώνη: «Ως εδώ» είπαν οι κάτοικοι στους μεθυσμένους τουρίστες\nΟι γνώριμες για τους Έλληνες εικόνες των τουριστών που ξεπερνούν τα όρια και διασκεδάζουν μεθώντας, φωνάζοντας, κυκλοφορώντας ημίγυμνοι και προκαλώντας είναι μια ενοχλητική πραγματικότητα και για τη Βαρκελώνη.\nΟι κάτοικοι της παραθαλάσσιας και ιδιαίτερα τουριστικής Μπαρθελονέτα αποφάσισαν να φωνάξουν ως εδώ στους νεαρούς τουρίστες με την έκλυτη συμπεριφορά.\nΤο περιστατικό που έκανε το ποτήρι να ξεχειλίσει αφορά νεαρούς Ιταλούς τουρίστες οι οποίοι επί ώρες έκαναν βόλτες γυμνοί στους δρόμους της πόλης ενώ στη συνέχεια αναρτήθηκαν φωτογραφίες στους στα κοινωνικά δίκτυα.\nΕκατοντάδες κάτοικοι της Βαρκελώνης διαδήλωσαν φωνάζοντας συνθήματα κατά του τουρισμού της κραιπάλης και των παράνομων ενοικιάσεων καταλυμάτων σε τουρίστες στην περιοχή Μπαρθελονέτα.\nΗ μεγάλη ζήτηση είχε εκτινάξει τις παράνομες ενοικιάσεις. Το θέμα βρίσκεται στον πυρήνα του προβλήματος για τους κατοίκους της περιοχής που είναι μια γειτονιά με κατοικίες και όχι τουριστικά καταλύματα.\nΟ δήμος ανακοίνωσε πως εφεξής θα δείχνει μηδενική ανοχή σε όσους επιδεικνύουν αντικοινωνική συμπεριφορά.


Παγκόσμια Ημέρα Αδέσποτων Ζώων | αγροσύμβουλος | ματιά στο μέλλον\n17 Αυγούστου 2019 • Αγροσύμβουλος • Ενδιαφέροντα Θέματα, Ενημερωτικό Υλικό, Παγκόσμιες Ημέρες\nΗ Διεθνής Ημέρα Αδέσποτων Ζώων καθιερώθηκε το 1992 με πρωτοβουλία της Διεθνούς Εταιρείας για τα Δικαιώματα των Ζώων (ISAR).\nΗ ISAR είναι μια μη κυβερνητική οργάνωση που εδρεύει στις ΗΠΑ και η Διεθνής Ημέρα Αδέσποτων Ζώων έχει καθιερωθεί να γιορτάζεται έκτοτε κάθε χρόνο το τρίτο Σάββατο του Αυγούστου, με σκοπό την ευαισθητοποίηση του κοινού σχετικά με το πρόβλημα της υπερπληθυσμού των ζώων συντροφιάς.\nΟ υπερπληθυσμός των κατοικίδιων ζώων αποτελεί κοινό ζήτημα ανησυχίας για τους οργανισμούς προστασίας των ζώων. Εκατομμύρια ανεπιθύμητες γάτες, σκυλιά, γατάκια και κουτάβια θανατώνονται κάθε χρόνο, αλλά αυτός δεν είναι ο καλύτερος τρόπος αντιμετώπισης του προβλήματος.\nΗ ISAR τονίζει τη σημασία της στείρωσης ζώων για να τα αποτρέψει από την ανεπιθύμητη αναπαραγωγή και υποστηρίζει την δημιουργία καταφυγίων ζώων.\nΜε την πάροδο των ετών η δημοτικότητά της Διεθνούς Ημέρας Αδέσποτων Ζώων συνεχώς αυξάνεται. Γιορτάζεται σε περισσότερες από πενήντα χώρες όλων των ηπείρων. Οι εκδηλώσεις περιλαμβάνουν υιοθεσίες ζώων, διαγωνισμούς και περιπάτους ζώων, συγκεντρώσεις και ολονυχτίες για τα δικαιώματα των ζώων.


eduadvisor.gr | Το Εκπαιδευτικό Portal! - Μαθαίνω να μην καπνίζω στα σχολεία\nΔημιουργηθηκε στις Παρασκευή, 18 Οκτωβρίου 2019 09:37 Εμφανίσεις: 105\nΑυτό θα συμβεί για πρώτη φορά στην Ελλάδα. Η υπουργός Παιδείας Νίκη Κεραμέως εισάγει μάθημα στα σχολεία για την πρόληψη του καπνίσματος από τους μαθητές και τις μαθήτριες.\nΗδη έχει ετοιμαστεί εκπαιδευτικό υλικό, όπως το τετράδιο πρωτοβάθμιας εκπαίδευσης με τίτλο «Μαθαίνω να μην καπνίζω» της πρωτοβουλίας SmokeFreeGreece, το οποίο στοχεύει να μεταδώσει με τρόπο εύληπτο στους μαθητές θετικά μηνύματα για τη ζωή, την υγεία, τον αθλητισμό και την καταπολέμηση της εξάρτησης από τον καπνό. Το μάθημα θα γίνεται στα γυμνάσια όλης της χώρας και το εκπαιδευτικό υλικό προετοιμάζεται σε συνεργασία με τον καθηγητή, πρόεδρο της Εθνικής Επιτροπής για τον Ελεγχο του Καπνίσματος Παναγιώτη Μπεχράκη.


Φιλόσοφος που συγκαταλέγεται στους ελάσσονες Σωκρατικούς.Αναμείχθηκε στη σοφιστική κίνηση και στη συνέχεια εντάχθηκε στο στενό σωκρατικό κύκλo.Ενστερνίστηκε την άποψη του Σωκράτη για την αρετή και τη γνώση συνδύαζοντάς την με ένα ασκητικό πρότυπο ζωής. Θεωρήθηκε πολέμιος των ηδονών, υπέρμαχος του ασκητισμού και πρόδρομος της φιλοσοφικής σχολής του Κυνισμού. Στον Αντισθένη αποδιδόταν επίσης το παράδοξο ότι η «αντίφαση» είναι αδύνατη.\nΟ Αντισθένης (περίπου 446-366 π.Χ) ήταν Αθηναίος με μητέρα πιθανότατα θρακικής καταγωγής. Η συμμετοχή του στη Σοφιστική είναι αναμφισβήτητη, όχι όμως και η μαθητεία στον ρήτορα Γοργία. Ήταν περίπου 25 χρόνια νεότερος από τον Σωκράτη (469-399 π.Χ) και συγκαταλέγεται στα πρόσωπα που τον συντρόφευσαν τις τελευταίες του στιγμές (Πλάτων, Φαίδων 59b). Ανάμεσά τους εκείνος περισσότερο ανέπτυξε προσωπική και φιλοσοφική εγγύτητα με τον Σωκράτη (σύμφωνα τουλάχιστον με το Συμπόσιο και τα Απομνημονεύματα του Ξενοφώντα). Ως εκ τούτου δεν είναι καθόλου αυταπόδεικτο ποιες πλευρές της φιλοσοφίας του θα θεωρηθούν σωκρατικές και ποιες όχι.Ο Αντισθένης υπήρξε επίσης σύμφωνα με τη μαρτυρία του Διογένη Λαέρτιου (αρχές του 3ου αι. μ.Χ.) δάσκαλος του κυνικού φιλοσόφου Διογένη από τη Σινώπη. Η σχέση τους όμως είναι αβέβαιη και η παρομοίωση του με κύνα (ήδη πριν τον Διογένη τον Κυνικό)ελέγχεται. Με επιφύλαξη αντιμετωπίζονται επίσης και οι αναφορές για τη σχολή του Αντισθένη στο γυμνάσιο του Κυνοσάργους(χωρίς να αποκλείεται ότι ίσως είχε μαθητές - και μάλιστα με αμοιβή). Οι μεταγενέστεροι Κυνικοί εμπνέονται βεβαίως από την έμπρακτη ασκητική προσήλωση του Αντισθένη στο σωκρατικό ιδεώδες και την αδιαφορία του για τα εγκόσμια αγαθά. Η εικόνα όμως του Αντισθένη ως σχολάρχη των Κυνικών δεν επιβεβαιώνεται.\nΑπό το έργο του Αντισθένη έχουν σωθεί ελάχιστα, αποσπασματικά κυρίως, παραθέματα. Η ανασυγκρότηση της διδασκαλίας του βασίζεται κυρίως στις μαρτυρίες, σε ανέκδοτα και αποφθέγματα.Ο τίτλοι των έργων του στον κατάλογο τουΔιογένη Λαέρτιου ξεπερνούν τους εξήντα και σε συνδυασμό με τις άλλες πηγές παρουσιάζουν έναν παραγωγικό συγγραφέα με αξιοσημείωτη θεματική και γραμματειακή ευρύτητα.Οι μικροί σε έκταση (επιδεικτικοί) λόγοι Αίας και Οδυσσέας με αντικείμενο τη γνωστή από την Οδύσσεια διαμάχη για τα όπλα του νεκρού Αχιλλέα είναι μάλλον γνήσιοι. Εκτός από ερμηνευτικά σχόλια στον Όμηρο και ρητορικά γυμνάσματα συνέθεσε, όπως και άλλοι μαθητές του Σωκράτη, σωκρατικούς λόγους , που όμως δεν έχουν σωθεί. Έγραψε επίσης και έργα με πρωταγωνιστές ιδανικές μορφές της μυθολογίας και της ιστορίας. Με το έργο του συμμετείχε στις διαμάχες για την ηθική αλλά και στο διάλογο για τη σχέση γλώσσας και πραγματικότητας που είχαν εγκαινιάσει οι Σοφιστές και συνεχίστηκε στην κλασική φιλοσοφία του 4ου αιώνα.\nΗ φιλοσοφία του Αντισθένη\nΑΡΕΤΗ ΚΑΙ ΗΔΟΝΗ\nΗ αφοσίωση του Αντισθένη στο σωκρατικό ιδεώδες εκδηλώνεται κατεξοχήν στο στοχασμό του για την αρετή. Η αρετή είναι επαρκής για την ευδαιμονία, βασίζεται στη γνώση και είναι διδακτή. Η αρετή είναι το πολυτιμότερο αγαθό και η φρόνηση η πιο ασφαλής οχύρωσή του (τεῖχος ἀσφαλέστατον φρόνησιν, SSRVA 134). O σοφός είναι αυτάρκης αφού οι άνθρωποι «δεν έχουν τον πλούτο ή τη φτώχεια στο σπίτι τους, αλλά στην ψυχή τους» (SSRVA82). Τα εξωτερικά αγαθά είναι από ηθική σκοπιά αδιάφορα και ο νόμος της αρετής υπερτερεί των νόμων της πολιτείας.\nΟ Αντισθένης δεν υιοθετεί τυφλά τη σωκρατική νοησιαρχία αλλά εν μέρει τη σχετικοποιεί – εμπνεόμενος εν πολλοίς από τον ασκητικό και ασυμβίβαστο χαρακτήρα του ίδιου του Σωκράτη. Για τη σχέση αρετής και ευδαιμονίας υποστηρίζει ότι η αρετή επαρκεί για την ευδαιμονία αν συνοδεύεται επιπλέον από σωκρατικό σθένος (αὐτάρκη δὲ τὴν ἀρετὴν πρὸς εὐδαιμονίαν, μηδενὸς προσδεομένην ὄτι μὴ Σωκρατικῆς ἰσχύος, SSRVA 134). Ο Αντισθένης ρητά αναγνωρίζει ότι η αρετή είναι ζήτημα πράξης. Η γνώση από μόνη της δεν εγγυάται ότι το άτομο θα παραμείνει ακλόνητο στην έμπρακτη επιδίωξη της αρετής και δεν θα παρασυρθεί από την υπονομευτική επίδραση των παθών. Η αρετή συμβαδίζει με μια διαμόρφωση της βούλησης που απελευθερώνει τον άνθρωπο από την επιθυμία για περιττές επιδιώξεις και επιζήμιες απολαύσεις.\nΗ αδιαφορία για τα εγκόσμια αγαθά και τις απολαύσεις ανάγεται σε αρετή και ο άνθρωπος διαθέτει καλύτερες προοπτικές για την κατάκτηση της ευδαιμονίας όταν ασκείται στην εγκράτεια και την καρτερία, την ολιγάρκεια και τη λιτότητα. Από αυτή την αντίληψη για την αυτοκυριαρχία πηγάζει ο αντισυμβατικός ασκητισμός των μεταγενέστερων κυνικών.\nΗ παροιμιακή φράση «καλύτερα να τρελαθώ παρά να νιώσω ηδονή» (μανείην μᾶλλον ἢ ἡσθείην, SSRVA 122) αποδίδεται συχνά στον Αντισθένη και ερμηνεύεται ως έκφραση του ασυμβίβαστου αρετής και ηδονής. Ο Αντισθένης παρουσιάζεται έτσι στη μεταγενέστερη παράδοση ως πολέμιος ενός άκρατου ηδονισμού (που αποδίδεται στον Αρίστιππο) και ως θιασώτης ενός μαχητικού αντιηδονισμού.«Εγώ την Αφροδίτη θα την ‘αφάνιζα’ με τα βέλη, αν μπορούσα να την πιάσω» (SSRVA123).\nΥποστηρίζει πράγματι ο Αντισθένης τη ριζική απαξίωση της ηδονής; Αναμφισβήτητα υιοθετεί μία πολεμική για τις υλικές απολαύσεις και επιπλέον προβαίνει σε μία αξιολογική ανατίμηση του κόπου και του μόχθου (πόνος): «Πρέπει κανείς να επιδιώκει τις ηδονές που έρχονται ύστερα από τους κόπους κι όχι αυτές που έρχονται πριν από αυτούς (SSRVA126). Η στάση του όμως απέναντι στις ηδονές δεν συνιστά καθολική απόρριψη της ηδονής αλλά επιδέχεται διαφοροποιήσεις ανάλογα με το χαρακτήρα της. Η αρνητική στάση και η απαξίωση αφορά κατεξοχήν τις ηδονές που είναι «εύκολες» και έντονες, τις ηδονές που συσκοτίζουν τον νου και αποπροσανατολίζουν τον άνθρωπο από την επιδίωξη της αρετής. Αντιθέτως, οι απλές και μετρημένες απολαύσεις και οι ηδονές που απορρέουν από επίπονη προσπάθεια είναι αποδεκτές. Η ηδονή την οποία δεν θα μετανιώσουμε (τὴν ἀμεταμέλητον, SSRVA 127) είναι αγαθή.\nΓΛΩΣΣΑ, ΛΟΓΙΚΗ, ΜΕΤΑΦΥΣΙΚΗ\nΟ Αντισθένης όχι μόνο αποδεχόταν τη σοφιστική αντίληψη για το αδύνατον της αντίφασης (οὐκ ἔστιν ἀντιλέγειν) αλλά επιπλέον υποστήριζε ότι ο ορισμός της ουσίας ενός πράγματος είναι αδύνατος (οὐκ ἔστι τὸ τί ἔστιν ὁρίσασθαι). Οι περιορισμοί των πηγών επιτρέπουν εικασίες μόνον για τις απόψεις του Αντισθένη για τη φύση της γλώσσας και τις συνέπειές τους για τη λογική και την οντολογία. Είναι όμως πιθανόν ότι δεν συμμεριζόταν την φιλοσοφική προοπτική του Πλάτωνα και του Αριστοτέλη (τόσο για την αξία του ορισμού όσο και για τις καθολικές έννοιες).Αναμφίβολα διέθετε κάποια θεωρία για τη φυσική συνάφεια μεταξύ ονομάτων και αντικειμένων. Ο Επίκτητος μάλιστα αποδίδει στον Αντισθένη τη ρήση «ἀρχὴ παιδεύσεως ἡ τῶν ὀνομάτων ἐπίσκεψις» (SSRVA 160). Σύμφωνα με τον Διογένη Λαέρτιο επίσης,ο Αντισθένης ήταν ο πρώτος που διατύπωσε ορισμό του λόγου: «λόγος ἐστὶν ὁ τὸ τί ἦν ἢ ἔστι δηλῶν» (SSRVA 151).\nΟ Αντισθένης αποδέχεται ότι η αντίφαση είναι αδύνατη και υποστηρίζει ότι για κάθε πράγμα μπορεί να διατυπωθεί ένας και μόνον λόγος, αυτός που του αρμόζει, ο «οικείος λόγος». Ίσως ο Αντισθένης διέθετε κάποιου είδους θεωρία για την προνομιακή σύνδεση του ονόματος με το πράγμα. Όταν το όνομα χρησιμοποιείται με διαφορετική σημασία τότε και η αναφορά είναι διαφορετική, άρα και η διάψευση αδύνατη. Με δεδομένη την έλλειψη παραδειγμάτων οι απόψεις του Αντισθένη παραμένουν σκοτεινές, είναι όμως πιθανό ότι αναπτύσσονται σε αντιπαλότητα με την πλατωνική αντίληψη και εκφράζουν ανταγωνιστικές διεκδικήσεις της σωκρατικής κληρονομιάς.\nΗ μέθοδος της συναγωγής και της διαίρεσης είναι το...


Οι αλλαγές που πρέπει να κάνετε στο μακιγιάζ σας για να δείχνετε νεότερες | Ολύμπιο Βήμα\nΑρχική » Μόδα - Design » Οι αλλαγές που πρέπει να κάνετε στο μακιγιάζ σας για να δείχνετε νεότερες\nΗ εφαρμογή του μακιγιάζ στο πρόσωπό μας έχει έναν και μοναδικό σκοπό. Να αναδείξει τα χαρακτηριστικά σημεία και τη φυσική ομορφιάς της καθεμίας, κάνοντάς τη να νιώθει όμορφη και περιποιημένη. Ωστόσο, υπάρχουν φορές που η υπερβολή ή η λάθος χρήση των προϊόντων μακιγιάζ έχουν τα ανεπιθύμητα αποτελέσματα, προσθέτοντας, μάλιστα, επιπλέον χρόνια. Παρακάτω θα βρείτε τρεις συμβουλές για αλλαγή στο μακιγιάζ σας, τις οποίες αν εφαρμόσετε θα δείτε ότι η εικόνα σας θα μοιάζει πιο φρέσκια και νεανική.\nΤο Α και το Ω για μια λαμπερή και φρέσκια εμφάνιση είναι η ενυδατωμένη επιδερμίδα. Φροντίστε να ενυδατώνετε σωστά και επαρκώς την επιδερμίδα σας και χρησιμοποιήστε προϊόντα που προσφέρουν μια επιπλέον αίσθηση λάμψης στο πρόσωπό σας. Μην παραλείπετε και λίγο highlighter εφαρμόζοντάς το στα σωστά σημεία.\nΗ νέα τάση στο χώρο της ομορφιάς κερδίζει ολοένα και περισσότερο το γυναικείο κοινό, καθώς τα κρεμώδη ρουζ απορροφούνται πιο εύκολα, ενώ προσθέτουν και μια αίσθηση λαμπερής φρεσκάδας στο πρόσωπο. Οι ροδακινί και ροζ- nude αποχρώσεις αποτελούν την ιδανικότερη επιλογή, σύμφωνα και με τον τόνο του δέρματός σας.\nΠείτε όχι στα κραγιόν και ναι στα lipgloss αν θέλετε να φαίνεστε νεότερες. Με το πέρασμα των χρόνων τα χείλη αποκτούν τις ενοχλητικές γραμμές που όλες θέλουμε να κρύψουμε, ενώ ταυτόχρονα μικραίνουν. Ακόμη κι αν το κραγιόν που χρησιμοποιείτε είναι ενυδατικό, δεν είναι ικανό να καλύψει τις συγκεκριμένες ανεπιθύμητες γραμμές. Η μόνη λύση είναι τα lipgloss, τα οποία δίνουν την εντύπωση ότι τα χείλη σας είναι μεγαλύτερα, ενώ παράλληλα τους δίνουν μια πιο υγιή και ενυδατωμένη όψη


Συνάντηση γνωριμίας του Δ.Σ. Αστυνομικών με το Νίκο... - Flashnews.gr\nΟ νέος Αστυνομικός Διευθυντής Ηρακλείου υποδέχτηκε στο γραφείο του τα μέλη του διοικητικού συμβουλίου σε μια πρώτη συνάντηση γνωριμίας εν όψει και της τουριστικής περιόδου.\nΤο Διοικητικό Συμβούλιο της Ένωσης μας πραγματοποίησε συνάντηση με τον νέο Αστυνομικό Διευθυντή Ηρακλείου Α/Δ Νικόλαο Σπυριδάκη παρουσία και του νέου Αστυνομικού Υποδιευθυντή Ηρακλείου Α/Δ Νίκου Χρυσάκη.\nΗ συνάντηση πραγματοποιήθηκε σε εξαιρετικό κλίμα και αφού τους ευχηθήκαμε καλή επιτυχία στα νέα τους ιδιαίτερα απαιτητικά καθήκοντα, συζητήσαμε θέματα και προβλήματα που αντιμετωπίζουν στην Υπηρεσιακή ζωή τους οι συνάδελφοί μας και τα οποία είναι χρέος μας να αντιμετωπίσουμε στον μεγαλύτερο δυνατό βαθμό.\nΙδιαίτερα έγινε μνεία για την ενίσχυση των τουριστικών περιοχών (Α.Τ. Αερολιμένα, Α.Τ. Χερσονήσου) ενόψει της θερινής περιόδου, η ανάγκη ενίσχυσης νευραλγικών Υπηρεσιών του Νομού με αστυνομικό προσωπικό, η μη ύπαρξη συνεργείων καθαριότητας στις αστυνομικές Υπηρεσίες του Νομού από την αρχή του χρόνου με το πρόβλημα να γίνεται όλο και εντονότερο και τονίστηκε η απόλυτη ανάγκη της συνεργασίας όλων των αστυνομικών Υπηρεσιών για την επίτευξη του κοινού σκοπού που είναι η καταπολέμηση του εγκλήματος.\nΕυχόμαστε και πάλι καλή επιτυχία στα καθήκοντά τους και προσδοκούμε στην συνέχεια της άριστης πρώτης επαφής με την Ένωσή μας, κατά τη διάρκεια της οποίας έδειξαν ιδιαίτερη κατανόηση και καλές προθέσεις για την ικανοποιητικότερη επίλυση των προβλημάτων των συναδέλφων μας.\nΤρίτη, 19 Μαρτίου 2019, 09:28\nΚΟΣΜΟΣ 19.09.2021 08:43